title: 2015 m. balandžio 29 d. Europos Parlamento ir Tarybos direktyva (ES) 2015/719, kuria iš dalies keičiama Tarybos direktyva 96/53/EB, nustatanti tam tikrų Bendrijoje nacionaliniam ir tarptautiniam vežimui naudojamų kelių transporto priemonių didžiausius leistinus matmenis ir tarptautiniam vežimui naudojamų kelių transporto priemonių didžiausią leistiną masę (Tekstas svarbus EEE)

text:
6.5.2015

                  LT

                  Europos Sąjungos oficialusis leidinys

                  L 115/1

            EUROPOS PARLAMENTO IR TARYBOS DIREKTYVA (ES) 2015/719
      2015 m. balandžio 29 d.
      kuria iš dalies keičiama Tarybos direktyva 96/53/EB, nustatanti tam tikrų Bendrijoje nacionaliniam ir tarptautiniam vežimui naudojamų kelių transporto priemonių didžiausius leistinus matmenis ir tarptautiniam vežimui naudojamų kelių transporto priemonių didžiausią leistiną masę
      (Tekstas svarbus EEE)
      EUROPOS PARLAMENTAS IR EUROPOS SĄJUNGOS TARYBA,
      atsižvelgdami į Sutartį dėl Europos Sąjungos veikimo, ypač į jos 91 straipsnį,
      atsižvelgdami į Europos Komisijos pasiūlymą,
      teisėkūros procedūra priimamo akto projektą perdavus nacionaliniams parlamentams,
      atsižvelgdami į Europos ekonomikos ir socialinių reikalų komiteto nuomonę (1),
      pasikonsultavę su Regionų komitetu,
      laikydamiesi įprastos teisėkūros procedūros (2),
      kadangi:

                  (1)

                  privalo būti pabrėžiama būtinybė sumažinti išmetamą šiltnamio efektą sukeliančių dujų, ypač anglies dioksido (CO2), kiekį, pagerinti kelių eismo saugą, tuo tikslu pritaikyti atitinkamus teisės aktus prie technologinių pokyčių bei kintančių rinkos poreikių ir sudaryti palankesnes sąlygas įvairiarūšio vežimo operacijoms, kartu užtikrinant kelių infrastruktūros apsaugą ir neiškraipant konkurencijos;

                  (2)

                  technologiniai pasiekimai suteikia galimybę transporto priemonių gale tvirtinti įtraukiamuosius arba sulankstomuosius aerodinaminius įrenginius. Tačiau tokie veiksmai reikštų, kad maksimalus ilgis viršytų Tarybos direktyva 96/53/EB (3) leistinus ilgius. Todėl yra būtina nuo maksimalaus ilgio reikalavimo nukrypti leidžianti nuostata. Šia direktyva siekiama leisti tvirtinti tokius įrenginius iš karto po to, kai bus perkelti į nacionalinę teisę arba pradėti taikyti būtini aerodinaminių įrenginių tipo patvirtinimo techninių reikalavimų daliniai pakeitimai, ir po to, kai Komisija priims įgyvendinimo aktus, kuriais nustatomos tokių įrenginių naudojimo taisyklės;

                  (3)

                  pagerinus motorinių transporto priemonių kabinos aerodinamiškumą ir galbūt kartu įmontavus įtraukiamuosius arba sulankstomuosius aerodinaminius įrenginius, pritvirtintus transporto priemonių gale, gerokai padidėtų transporto priemonių energinis efektyvumas. Tačiau laikantis dabartinių Direktyvoje 96/53/EB nustatytų maksimalių ilgių, toks pagerinimas neįmanomas nesumažinant transporto priemonių apkrovos gebos ir nesukeliant pavojaus ekonominei kelių transporto sektoriaus pusiausvyrai. Dėl tos priežasties taip pat yra būtina nuo maksimalių ilgių reikalavimo nukrypti leidžianti nuostata. Ta nukrypti leidžianti nuostata neturėtų būti taikoma siekiant padidinti transporto priemonės apkrovos gebą;

                  (4)

                  pagal Europos Parlamento ir Tarybos direktyva 2007/46/EB (4) nustatytą sistemą prieš pateikiant rinkai aerodinaminius įrenginius, kurie yra ilgesni nei 500 mm, ir motorinės transporto priemones, kuriose yra įrengtos tokių transporto priemonių aerodinamines savybes pagerinančios kabinos, kai jos viršija Direktyvoje 96/53/EB nustatytas ribas, turi būti patvirtintas jų tipas;

                  (5)

                  numačius galimybę transporto priemonėse montuoti naujo profilio kabinas, kelių eismo sauga turėtų pagerėti, nes sumažėtų vairuotojų nematomų aklųjų zonų, įskaitant akląsias zonas po priekiniu stiklu, ir tai turėtų padėti išgelbėti daugybės pažeidžiamų eismo dalyvių, kaip antai pėsčiųjų ar dviratininkų, gyvybę. Naujo profilio kabinose taip pat būtų galima įrengti energijos absorbcijos susidūrus su kliūtimi sistemas. Be to, galimai padidėjus kabinos tūriui, turėtų padidėti vairuotojų sauga ir patogumas. Kai bus parengti ilgesnėms kabinoms taikomi griežtesni saugos reikalavimai, bus galima svarstyti, ar tokie reikalavimai turėtų būti taikomi taip pat ir transporto priemonėms su nepailgintomis kabinomis;

                  (6)

                  alternatyvios jėgos pavaros, įskaitant hibridines jėgos pavaras, yra jėgos pavaros, kuriose mechaninio varymo tikslais energija gaunama iš abiejų šaltinių – sunaudojamo kuro ir (arba) akumuliatoriaus, arba kito elektros arba mechaninės energijos kaupimo įrenginio. Dėl tokių jėgos pavarų naudojimo sunkiasvorėse krovininėse transporto priemonėse arba autobusuose gali susidaryti masės perteklius, bet sumažėja tarša. Tas masės perteklius neturėtų būti priskaičiuojamas prie transporto priemonės krovinio svorio, kad ekonomiškai nenukentėtų kelių transporto sektorius. Tačiau dėl masės pertekliaus neturėtų padidėti transporto priemonės apkrovos geba;

                  (7)

                  būsimoms alternatyviaisiais degalais varomoms priemonėms (su sunkesnėmis jėgos pavaromis nei įprastiniais degalais varomų transporto priemonių) taip pat galėtų būti taikoma papildoma leistina masė. Todėl tokie alternatyvieji degalai gali būti įtraukti į šioje direktyvoje nurodytą alternatyviųjų degalų sąrašą, jei dėl jų reikia taikyti papildomą leistiną masę;

                  (8)

                  šioje direktyvoje numatomos nuo Direktyvoje 96/53/EB nustatytų transporto priemonių ir transporto priemonių junginių maksimalios leistinos masės ir matmenų reikalavimų leidžiančios nukrypti nuostatos. Vis dėlto valstybės narės dėl priežasčių, susijusių su kelių eismo sauga arba su infrastruktūros savybėmis, turėtų galėti apriboti tam tikrų transporto priemonių naudojimą atskirose jų kelių tinklo dalyse;

                  (9)

                  konteinerių vežimo srityje vis dažniau naudojami 45 pėdų konteineriai. Tokie konteineriai yra gabenami visų rūšių transportu. Tačiau šiandien įvairiarūšio vežimo operacijų etapai, kai vežama keliais, įmanomi tik tuomet, jei tiek valstybės narės, tiek vežėjai laikosi sudėtingų administracinių procedūrų, arba jei tie konteineriai yra patentuotais nusklembtais kampais, kurių kaina yra pernelyg didelė. Leistiną tuos konteinerius vežančių transporto priemonių ilgį padidinus 15 cm, galėtų nelikti administracinių procedūrų vežėjams ir galėtų būti sudarytos palankesnės sąlygos įvairiarūšio vežimo operacijoms, nekeliant pavojaus ar žalos kelių infrastruktūrai ar kitiems eismo dalyviams. Šioje direktyvoje pateikiama įvairiarūšio vežimo operacijos apibrėžtis nedaro poveikio Tarybos direktyvos 92/106/EEB (5) persvarstymui;

                  (10)

                  siekiant toliau skatinti įvairiarūšio vežimo operacijas ir atsižvelgti į nepakrautų ne didesnių kaip 45 pėdų ilgio konteinerių arba nuimamųjų kėbulų masę, triašių motorinių transporto priemonių su dviašėmis arba triašėmis puspriekabėmis naudojimas turėtų būti leidžiamas, jei bendra leistina masė neviršija 44 tonų. Įvairiarūšio vežimo operacijose turėtų būti leidžiama naudoti dviašes motorines transporto priemones su triašėmis puspriekabėmis, kuriomis vežami ne didesni kaip 45 pėdų ilgio konteineriai arba nuimamieji kėbulai ir kurių bendra leistina masė neviršija 42 tonų;

                  (11)

                  nuo Direktyvos 96/53/EB priėmimo dienos vidutinis autobusų keleivių ir jų bagažo svoris gerokai padidėjo. Dėl masės apribojimų, nustatytų ta direktyva, palaipsniui sumažėjo vežamų keleivių skaičius. Be to, juos vežančių transporto priemonių masę dar labiau padidino įranga, kuri yra būtina siekiant laikytis tam tikrų techninių reikalavimų, pavyzdžiui, euro VI. Kadangi siekiant didesnio energijos vartojimo efektyvumo būtina skatinti ne privatųjį, o viešąjį transportą, reikia atstatyti ankstesnį autobuso keleivių skaičių atsižvelgiant į padidėjusį jų ir jų bagažo svorį. Tai galima padaryti leistiną dviašių autobusų masę padidinant tiek, kad kelių infrastruktūra nenukentėtų nuo greitesnio nusidėvėjimo;

                  (12)

                  valstybės narės, norėdamos išvengti bet kokio konkurencijos iškraipymo ir užtikrinti kelių eismo saugą, turi tinkamai kovoti su pažeidimais, susijusiais su perkrautomis transporto priemonėmis;

                  (13)

                  siekiant užtikrinti neiškreiptą vežėjų konkurenciją ir lengviau nustatyti pažeidimus, valstybės narės ne vėliau kaip 2021 m. gegužės 27 d. turėtų imtis konkrečių priemonių, skirtų nustatyti naudojamas transporto priemones ar transporto priemonių junginius, kurie galimai viršijo atitinkamos leistinos masės ribas ir kurie dėl to turėtų būti patikrinti. Tokį nustatymą galima atlikti naudojant kelių infrastruktūroje įrengtas svėrimo sistemas arba transporto priemonių viduje montuojamus jutiklius, nuotoliniu būdu perduodančius duomenis atitinkamoms valdžios institucijoms. Tokie transporto priemonių viduje nustatomi duomenys turėtų būti prieinami ir vairuotojui. Kiekviena valstybė narė kasmet turėtų atlikti atitinkamą skaičių transporto priemonių masės patikrinimų. Tokių patikrinimų skaičius turėtų būti proporcingas kasmet atitinkamos valstybės narės teritorijoje visų patikrinamų transporto priemonių skaičiui;

                  (14)

                  siekiant užtikrinti atitiktį šiai direktyvai, valstybės narės turėtų nustatyti taisykles dėl sankcijų, taikytinų už šios direktyvos pažeidimus, ir turėtų užtikrinti šių taisyklių įgyvendinimą. Tos sankcijos turėtų būti veiksmingos, nediskriminacinės, proporcingos ir atgrasomos;

                  (15)

                  siekiant, kad tarptautiniu lygiu atliekamos transporto priemonių arba jų junginių masės patikros būtų veiksmingesnės ir būtų sudarytos sąlygos tas patikras vykdyti sklandžiau, svarbu, kad valstybių narių kompetentingos institucijos keistųsi informacija. Toks keitimasis informacija turėtų vykti per nacionalinį ryšių palaikymo punktą, įsteigtą pagal Europos Parlamento ir Tarybos reglamentą (EB) Nr. 1071/2009 (6);

                  (16)

                  Europos Parlamentas ir Taryba turėtų būti reguliariai informuojami apie valstybių narių kompetentingų institucijų atliekamas kelių eismo patikras. Ši informacija, gauta iš valstybių narių, įgalins Komisiją užtikrinti, kad vežėjai laikytųsi šioje direktyvoje nustatytų taisyklių, ir nustatyti, ar nereikėtų parengti papildomų priverstinių priemonių;

                  (17)

                  siekiant užtikrinti vienodas šios direktyvos įgyvendinimo sąlygas, Komisijai turėtų būti suteikti įgyvendinimo įgaliojimai. Tais įgaliojimais turėtų būti naudojamasi laikantis Europos Parlamento ir Tarybos reglamento (ES) Nr. 182/2011 (7);

                  (18)

                  tuo atveju, jei pagal šią direktyvą įsteigtas komitetas nepateikia jokios nuomonės dėl Komisijos pateikto įgyvendinimo akto projekto, Komisija neturėtų priimti nei įgyvendinimo aktų, kuriais būtų nustatyti aerodinaminių įrenginių naudojimo reikalavimai, nei išsamių specifikacijų dėl transporto priemonių viduje montuojamos svėrimo įrangos;

                  (19)

                  siekiant atnaujinti šioje direktyvoje pateikiamą alternatyviųjų degalų sąrašą atsižvelgiant į naujausius technologinius pasiekimus, pagal SESV 290 straipsnį Komisijai turėtų būti deleguoti įgaliojimai priimti aktus. Ypač svarbu, kad atlikdama parengiamąjį darbą Komisija, prieš priimdama deleguotuosius aktus, tinkamai konsultuotųsi, taip pat ir su valstybių narių ekspertais. Atlikdama su deleguotaisiais aktais susijusį parengiamąjį darbą ir rengdama jų tekstus Komisija turėtų užtikrinti, kad atitinkami dokumentai būtų vienu metu, laiku ir tinkamai perduodami Europos Parlamentui ir Tarybai;

                  (20)

                  kadangi šios direktyvos tikslų valstybės narės negali deramai pasiekti, o dėl jos veiksmo masto ir poveikio tų tikslų būtų geriau siekti Sąjungos lygmeniu, laikydamasi Europos Sąjungos sutarties 5 straipsnyje nustatyto subsidiarumo principo Sąjunga gali patvirtinti priemones. Pagal tame straipsnyje nustatytą proporcingumo principą šia direktyva neviršijama to, kas būtina nurodytiems tikslams pasiekti;

                  (21)

                  todėl Direktyva 96/53/EB turėtų būti atitinkamai iš dalies pakeista,

            PRIĖMĖ ŠIĄ DIREKTYVĄ:
      1 straipsnis
      Direktyva 96/53/EB iš dalies keičiama taip:

                  1.

                  1 straipsnio 1 dalies a punktas pakeičiamas taip:

                              „a)

                              M2 ir M3 kategorijos motorinių transporto priemonių ir jų 0 kategorijos priekabų bei N2 ir N3 kategorijos motorinių transporto priemonių ir jų 03 ir 04 kategorijos priekabų matmenų atžvilgiu, kaip apibrėžta Europos Parlamento ir Tarybos direktyvos 2007/46/EB (*) II priede;

                     (*)  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (OL L 263, 2007 10 9, p. 1).“"
						;

                  2.

                  2 straipsnis iš dalies keičiamas taip:

                              a)

                              pirma pastraipa papildoma šių terminų apibrėžtimis:

                                    „—
                                    alternatyvieji degalai – degalai arba energijos šaltiniai, kurie tiekiant energiją transportui bent iš dalies pakeičia degalus, gaunamus iš iškastinės naftos šaltinių, ir kurie gali padėti sumažinti transporto priklausomybę nuo iškastinio kuro bei pagerinti transporto sektoriaus aplinkosauginį veiksmingumą, ir kurie yra:

                                          a)

                                          elektra, kurią naudoja visų tipų elektra varomos transporto priemonės;

                                          b)

                                          vandenilis;

                                          c)

                                          dujinės būsenos gamtinės dujos, įskaitant biometaną (suslėgtosios gamtinės dujos – SGD) ir suskystintos būsenos gamtinės dujos (suskystintosios gamtinės dujos – SkGD);

                                          d)

                                          suskystintosios naftos dujos (SND);

                                          e)

                                          mechaninė energija iš transporto priemonėje įrengtos kaupimo sistemos/šaltinių, įskaitant atliekinę šilumą,

                                    —

                                    alternatyviaisiais degalais varoma transporto priemonė –
                                  transporto priemonė, visiškai arba iš dalies varoma alternatyviaisiais degalais, kuri yra patvirtinta pagal Direktyva 2007/46/EB nustatytą sistemą,

                                    —
                                    įvairiarūšio vežimo operaciją sudaro:

                                          a)

                                          Tarybos direktyvos 92/106/EEB (**) 1 straipsnyje apibrėžtos mišriojo vežimo operacijos, kurias vykdant vežamas vienas arba keli konteineriai ar nuimamieji kėbulai, kurių bendras maksimalus ilgis ne didesnis kaip 45 pėdos, arba

                                          b)

                                          vežimo operacijos, kurias vykdant vežamas vienas arba keli konteineriai ar nuimamieji kėbulai, kurių bendras maksimalus ilgis ne didesnis kaip 45 pėdos ir kuriose naudojamas vandens transportas, su sąlyga, kad pradinė arba galutinė kelio atkarpa Sąjungos teritorijoje neviršija 150 km. Pirmiau nurodytas 150 km atstumas gali būti viršytas, kad būtų pasiektas artimiausias numatytą paslaugą teikiantis tinkamas transporto terminalas, tais atvejais, kai naudojamos šios transporto priemonės:

                                                      i)

                                                      transporto priemonės, atitinkančios I priedo 2.2.2 punkto a arba b papunktį, arba

                                                      ii)

                                                      transporto priemonės, atitinkančios I priedo 2.2.2 punkto c arba d papunktį tais atvejais, jei atitinkamoje valstybėje narėje tokie atstumai leidžiami.

                                    Įvairiarūšio vežimo operacijų atveju paslaugą teikiantis artimiausias tinkamas transporto terminalas gali būti kitoje valstybėje narėje nei ta valstybė narė, kurioje krovinys buvo pakrautas arba iškrautas,

                                    —

                                    ekspeditorius –
                                  juridinis vienetas arba fizinis ar juridinis asmuo, kuris konosamente arba lygiaverčiame transporto dokumente, tokiame kaip tiesioginis konosamentas, nurodytas kaip ekspeditorius ir (arba) kurio vardu arba kurio naudai su transporto bendrove yra sudaryta vežimo sutartis.

                                 (**)  1992 m. gruodžio 7 d. Tarybos direktyva 92/106/EEB dėl tam tikrų kombinuoto krovinių vežimo tarp valstybių narių tipų bendrųjų taisyklių nustatymo (OL L 368, 1992 12 17, p. 38).“"
						;

                              b)

                              antroje pastraipoje nuoroda „Direktyva 70/156/EEB“ pakeičiama taip:
                              „Direktyva 2007/46/EB“.

                  3.

                  4 straipsnis iš dalies keičiamas taip:

                              a)

                              4 dalies trečia ir ketvirta pastraipos išbraukiamos;

                              b)

                              6 dalis išbraukiama.

                  4.

                  5 straipsnis pakeičiamas taip:
                  „5 straipsnis
                  Anksčiau nei 1991 m. sausio 1 d. pradėtos eksploatuoti sujungtos transporto priemonės, neatitinkančios I priedo 1.6 ir 4.4 punktuose nurodytų specifikacijų, jei visas jų ilgis neviršija 15,50 m, atitinka 3 straipsnyje nurodytas specifikacijas.“

                  5.

                  8, 8a ir 9 straipsniai išbraukiami.

                  6.

                  Įterpiami šie straipsniai:
                  „8b straipsnis
                  1.   Siekiant padidinti jų energijos vartojimo efektyvumą, transporto priemonės arba transporto priemonių junginiai, kuriuose įrengti aerodinaminiai įrenginiai, atitinkantys 2 ir 3 dalyse išdėstytus reikalavimus ir Direktyvą 2007/46/EB, gali viršyti šios direktyvos I priedo 1.1 punkte nurodytą maksimalų ilgį, kad būtų galima tokius įrenginius tvirtinti transporto priemonių arba transporto priemonių junginių jų gale. Transporto priemonės arba transporto priemonių junginiai, kuriuose įrengti tokie įrenginiai, turi atitikti šios direktyvos I priedo 1.5 punktą, o jei viršijamas maksimalus ilgis, dėl to neturi padidėti tų transporto priemonių arba transporto priemonių junginių pakrovimo ilgis.
                  2.   Prieš pateikiant rinkai 1 dalyje nurodytus aerodinaminius įrenginius, kurių ilgis viršija 500 mm, laikantis tipo patvirtinimo taisyklių pagal Direktyva 2007/46/EB nustatytą sistemą patvirtinamas jų tipas.
                  Ne vėliau kaip 2017 m. gegužės 27 d. Komisija įvertina, ar būtina priimti ar iš dalies pakeisti pagal tą sistemą nustatytus aerodinaminių įrenginių techninius tipo patvirtinimo reikalavimus, atsižvelgiant į poreikį užtikrinti kelių eismo saugą ir įvairiarūšio vežimo operacijų saugą, visų pirma:

                              a)

                              tvirtą ir patvarų įrenginių pritvirtinimą taip, kad būtų sumažinta jų atsikabinimo rizika laikui bėgant, be kita ko, per įvairiarūšio vežimo operacijas;

                              b)

                              kitų kelių eismo dalyvių, ypač pažeidžiamų kelių eismo dalyvių, saugumą, inter alia, gabaritų ženklinimo matomumą, kai įrengti aerodinaminiai įrenginiai, patikslinant netiesioginio matomumo reikalavimus ir, susidūrimo su transporto priemone arba transporto priemonių junginiu iš galo atveju, nesudarant pavojaus galinei apsaugai nuo palindimo po transporto priemone.

                        Tuo tikslu Komisija prireikus pateikia pasiūlymą dėl teisėkūros procedūra priimamo akto, kuriuo iš dalies keičiamos atitinkamos tipo patvirtinimo taisyklės pagal Direktyva 2007/46/EB nustatytą sistemą.
                  3.   1 dalyje nurodyti aerodinaminiai įrenginiai turi atitikti šias veiklos sąlygas:

                              a)

                              aplinkybėmis, kuriomis kyla pavojus kitų kelių eismo dalyvių arba vairuotojo saugai, vairuotojas turi juos sulankstyti, įtraukti arba nuimti;

                              b)

                              naudojant juos miesto ir tarpmiestinėje kelių infrastruktūroje turi būti atsižvelgiama į konkrečius vietovių, kuriose leidžiamas greitis yra 50 km/h arba mažesnis ir kuriose esama didesnės tikimybės sutikti labiau pažeidžiamus kelių eismo dalyvius, ypatumus; ir

                              c)

                              jų naudojimas turi būti suderinamas su įvairiarūšio vežimo operacijų vykdymu; įtraukti arba sulankstyti, jie neturi viršyti maksimalaus leidžiamo ilgio daugiau kaip 20 cm.

                        4.   Komisija priima įgyvendinimo aktus, kuriais nustato išsamias nuostatas, kuriomis užtikrinamos vienodos 3 dalies įgyvendinimo sąlygos. Tie įgyvendinimo aktai priimami laikantis 10i straipsnio 2 dalyje nurodytos nagrinėjimo procedūros.
                  5.   1 dalis atitinkamai taikoma nuo būtinų 2 dalyje nurodytų priemonių pakeitimų perkėlimo ar taikymo dienos ir po 4 dalyje nurodytų įgyvendinimo aktų priėmimo dienos.
                  9a straipsnis
                  1.   Siekiant padidinti energijos vartojimo efektyvumą, visų pirma dėl kabinų aerodinaminių savybių, taip pat kelių eismo saugą, transporto priemonės arba transporto priemonių junginiai, atitinkantys 2 dalyje nustatytus reikalavimus ir Direktyvą 2007/46/EB, gali viršyti šios direktyvos I priedo 1.1 punkte nustatytą maksimalų ilgį, jei dėl jų kabinos pagerėja aerodinaminės savybės ir energijos vartojimo efektyvumas, taip pat saugos savybės. Transporto priemonės arba transporto priemonių junginiai, kuriuose įrengtos tokios kabinos, turi atitikti šios direktyvos I priedo 1.5 punktą, o jei viršijamas maksimalus ilgis, dėl to neturi padidėti tų transporto priemonių apkrovos geba.
                  2.   Prieš pateikiant 1 dalyje nurodytas transporto priemones rinkai, jos patvirtinamos laikantis tipo patvirtinimo taisyklių pagal Direktyva 2007/46/EB nustatytą sistemą. Ne vėliau kaip 2017 m. gegužės 27 d. Komisija įvertina poreikį parengti transporto priemonių, kuriose įrengtos tokios kabinos, techninius tipo patvirtinimo reikalavimus, nustatytus pagal tą sistemą, atsižvelgdama į:

                              a)

                              geresnes aerodinamines transporto priemonių ar transporto priemonių junginių savybes;

                              b)

                              pažeidžiamus kelių eismo dalyvius ir jų matomumo vairuotojams padidinimą, visų pirma sumažinant vairuotojams nematomas zonas;

                              c)

                              žalos, padarytos kitiems kelių eismo dalyviams, ar jų sužalojimo susidūrimo atveju sumažinimą;

                              d)

                              vairuotojų saugą ir patogumą.

                        Tuo tikslu Komisija prireikus pateikia pasiūlymą dėl teisėkūros procedūra priimamo akto, kuriuo iš dalies keičiamos atitinkamos tipo patvirtinimo taisyklės pagal Direktyva 2007/46/EB nustatytą sistemą.
                  3.   1 dalis atitinkamai taikoma po trejų metų nuo būtinų 2 dalyje nurodytų priemonių pakeitimų perkėlimo ar taikymo dienos.“

                  7.

                  10a straipsnis išbraukiamas.

                  8.

                  Įterpiami šie straipsniai:
                  „10b straipsnis
                  Alternatyviaisiais degalais varomų transporto priemonių leistina maksimali masė yra nurodyta I priedo 2.3.1, 2.3.2 ir 2.4 punktuose.
                  Alternatyviaisiais degalais varomos transporto priemonės taip pat turi atitikti I priedo 3 punkte nurodytas ašių maksimalios leistinos masės ribas.
                  Alternatyviaisiais degalais varomoms transporto priemonėms reikalinga papildoma masė nustatoma remiantis atitinkamo gamintojo pateiktais dokumentais atitinkamos transporto priemonės patvirtinimo metu. Ta papildoma masė nurodoma oficialiame įrodymo dokumente, reikalaujamame pagal 6 straipsnį.
                  Komisijai pagal 10h straipsnį suteikiami įgaliojimai priimti deleguotuosius aktus, kuriais šios direktyvos tikslais atnaujinamas 2 straipsnyje nurodytų alternatyviųjų degalų, dėl kurių reikalinga papildoma masė, sąrašas. Ypač svarbu, kad prieš priimdama tuos deleguotuosius aktus Komisija laikytųsi savo įprastos praktikos ir konsultuotųsi su ekspertais, taip pat su valstybių narių ekspertais.
                  10c straipsnis
                  I priedo 1.1 punkte, atitinkamais atvejais atsižvelgiant į 9a straipsnio 1 dalį, nustatytas maksimalus ilgis ir I priedo 1.6 punkte nustatytas tuščių arba pakrautų transporto priemonių arba transporto priemonių junginių, vežančių 45 pėdų ilgio konteinerius arba 45 pėdų ilgio nuimamuosius kėbulus, maksimalus atstumas gali būti viršijami 15 cm, jei atitinkamų konteinerių arba nuimamųjų kėbulų vežimas keliais yra įvairiarūšio vežimo operacijos dalis.
                  10d straipsnis
                  1.   Ne vėliau kaip 2021 m. gegužės 27 d. valstybės narės imasi konkrečių priemonių, kad nustatytų naudojamas transporto priemones arba transporto priemonių junginius, kurie galimai viršija maksimalią leistiną masę ir kuriuos dėl to turėtų patikrinti jų kompetentingos institucijos, kad užtikrintų šios direktyvos reikalavimų laikymąsi. Tie matavimai gali būti atliekami naudojant kelių infrastruktūroje įrengtas automatines sistemas arba naudojant svėrimo įrangą, sumontuotą transporto priemonių viduje laikantis 4 dalies.
                  Valstybė narė nereikalauja, kad kitoje valstybėje narėje registruotų transporto priemonių arba transporto priemonių junginių viduje būtų įrengta svėrimo įranga.
                  Nedarant poveikio Sąjungos ir nacionalinei teisei, kai šios direktyvos pažeidimams nustatyti ir sankcijoms taikyti yra naudojamos automatinės sistemos, tokios automatinės sistemos yra sertifikuojamos. Kai automatinės sistemos naudojamos tik identifikavimo tikslais, jų sertifikuoti nereikia.
                  2.   Kiekviena valstybė narė kiekvienais kalendoriniais metais atlieka atitinkamą naudojamų transporto priemonių arba transporto priemonių junginių masės patikrinimų skaičių, proporcingą kasmet jos teritorijoje iš viso patikrinamų transporto priemonių skaičiui.
                  3.   Valstybės narės pagal Europos Parlamento ir Tarybos reglamento (EB) Nr. 1071/2009 (1) 18 straipsnį užtikrina, kad jų kompetentingos institucijos keistųsi informacija apie su šiuo straipsniu susijusius pažeidimus ir sankcijas.
                  4.   1 dalyje nurodyta masės svėrimo įranga, montuojama transporto priemonių viduje, turi būti tiksli ir patikima, visapusiškai sąveiki ir suderinama su visų rūšių transporto priemonėmis.
                  5.   Ne vėliau kaip 2016 m. gegužės 27 d. Komisija priima įgyvendinimo aktus, kuriais nustato išsamias nuostatas, kuriomis užtikrinamos vienodos 4 dalyje nustatytų sąveikumo ir suderinamumo taisyklių įgyvendinimo sąlygos.
                  Kad būtų užtikrintas sąveikumas, tomis išsamiomis nuostatomis sudaromos sąlygos iš važiuojančios transporto priemonės bet kada masės duomenis perduoti kompetentingoms institucijoms ir jos vairuotojui. Tie duomenys perduodami per sietuvą, atitinkantį Europos standartizacijos komiteto (CEN) nustatytus DSRC EN 12253, EN 12795, EN 12834, EN 13372 ir ISO 14906 standartus. Be to, perduodant tokius duomenis užtikrinama, kad valstybių narių kompetentingos institucijos galėtų perduoti informaciją ir ja keistis tuo pačiu būdu su bet kurioje valstybėje narėje registruotomis transporto priemonėmis ir transporto priemonių junginiais, naudojančiais jų viduje sumontuotą svėrimo įrangą.
                  Siekiant užtikrinti suderinamumą su visų rūšių transporto priemonėmis, motorinių transporto priemonių viduje sumontuotos sistemos turi galėti gauti ir apdoroti visus duomenis, perduodamus iš bet kokio tipo priekabos ar puspriekabės, sukabintos su motorine transporto priemone.
                  Tie įgyvendinimo aktai priimami laikantis 10i straipsnio 2 dalyje nurodytos nagrinėjimo procedūros.
                  10e straipsnis
                  Valstybės narės nustato už šios direktyvos pažeidimus taikytinų sankcijų taisykles ir imasi visų būtinų priemonių jų įgyvendinimui užtikrinti. Tos sankcijos turi būti veiksmingos, nediskriminacinės, proporcingos ir atgrasomos. Valstybės narės praneša Komisijai apie tas taisykles.
                  10f straipsnis
                  1.   Konteineriams ir nuimamiesiems kėbulams vežti valstybės narės nustato taisykles, kuriomis reikalaujama, kad:

                              a)

                              ekspeditorius vežėjui, kuriam paveda konteinerio arba nuimamojo kėbulo vežimą, įteiktų deklaraciją, kurioje nurodoma vežamo konteinerio arba nuimamojo kėbulo masė, ir

                              b)

                              vežėjui būtų suteikta galimybė susipažinti su visais atitinkamais ekspeditoriaus pateiktais dokumentais.

                        2.   Valstybės narės nustato taisykles atitinkamai tiek dėl ekspeditoriaus, tiek dėl kelių vežėjo atsakomybės tais atvejais, kai 1 dalyje nurodytos informacijos nėra arba ji neteisinga ir transporto priemonė arba transporto priemonių junginys yra perkrautas.
                  10g straipsnis
                  Kas dveji metai ir ne vėliau kaip iki metų, einančių po atitinkamo dvejų metų laikotarpio pabaigos, rugsėjo 30 d., valstybės narės pateikia Komisijai reikalingą informaciją apie:

                              a)

                              per praėjusius dvejus kalendorinius metus atliktų patikrinimų skaičių ir

                              b)

                              nustatytą perkrautų transporto priemonių arba transporto priemonių junginių skaičių.

                        Ši informacija gali būti pateikiama kaip pagal Europos Parlamento ir Tarybos reglamento (EB) Nr. 561/2006 (2) 17 straipsnį pateikiamos informacijos dalis.
                  Komisija išanalizuoja pagal šį straipsnį gautą informaciją ir įtraukia tokią analizę į ataskaitą, kuri pateikiama Europos Parlamentui ir Tarybai pagal Reglamentą (EB) Nr. 561/2006.
                  10h straipsnis
                  1.   Įgaliojimai priimti deleguotuosius aktus Komisijai suteikiami šiame straipsnyje nustatytomis sąlygomis.
                  2.   10b straipsnyje nurodyti įgaliojimai priimti deleguotuosius aktus Komisijai suteikiami penkerių metų laikotarpiui nuo 2015 m. gegužės 26 d. Likus ne mažiau kaip devyniems mėnesiams iki penkerių metų laikotarpio pabaigos Komisija parengia naudojimosi deleguotaisiais įgaliojimais ataskaitą. Įgaliojimai savaime pratęsiami tokios pačios trukmės laikotarpiams, išskyrus atvejus, kai Europos Parlamentas arba Taryba pareiškia prieštaravimų dėl tokio pratęsimo likus ne mažiau kaip trims mėnesiams iki kiekvieno laikotarpio pabaigos.
                  3.   Europos Parlamentas arba Taryba gali bet kada atšaukti 10b straipsnyje nurodytus deleguotuosius įgaliojimus. Sprendimu dėl įgaliojimų atšaukimo nutraukiami tame sprendime nurodyti įgaliojimai priimti deleguotuosius aktus. Sprendimas įsigalioja kitą dieną po jo paskelbimo Europos Sąjungos oficialiajame leidinyje arba vėlesnę jame nurodytą dieną. Jis nedaro poveikio jau galiojančių deleguotųjų aktų galiojimui.
                  4.   Apie priimtą deleguotąjį aktą Komisija nedelsdama vienu metu praneša Europos Parlamentui ir Tarybai.
                  5.   Pagal 10b straipsnį priimtas deleguotasis aktas įsigalioja tik tuo atveju, jeigu per du mėnesius nuo pranešimo Europos Parlamentui ir Tarybai apie šį aktą dienos nei Europos Parlamentas, nei Taryba nepareiškia prieštaravimų arba jeigu dar nepasibaigus šiam laikotarpiui ir Europos Parlamentas, ir Taryba praneša Komisijai, kad prieštaravimų nereikš. Europos Parlamento arba Tarybos iniciatyva šis laikotarpis pratęsiamas dviem mėnesiais.
                  10i straipsnis
                  1.   Komisijai padeda Kelių transporto komitetas, nurodytas Europos Parlamento ir Tarybos reglamento (ES) Nr. 165/2014 (3) 42 straipsnyje. Tas komitetas – tai komitetas, kaip nustatyta Europos Parlamento ir Tarybos reglamente (ES) Nr. 182/2011 (4).
                  2.   Kai daroma nuoroda į šią dalį, taikomas Reglamento (ES) Nr. 182/2011 5 straipsnis.
                  3.   Jei komitetas nuomonės nepateikia, Komisija įgyvendinimo akto projekto nepriima ir taikoma Reglamento (ES) Nr. 182/2011 5 straipsnio 4 dalies trečia pastraipa.
                  10j straipsnis
                  Ne vėliau kaip 2020 m. gegužės 8 d. Komisija prireikus pateikia Europos Parlamentui ir Tarybai ataskaitą apie šios direktyvos dalinių pakeitimų, padarytų Europos Parlamento ir Tarybos direktyva (ES) 2015/719 (5), įgyvendinimą, atsižvelgdama taip pat ir į konkrečius tam tikrų rinkos segmentų ypatumus. Remdamasi ta ataskaita, Komisija prireikus pateikia pasiūlymą dėl teisėkūros procedūra priimamo akto, kartu su juo tinkamai pateikdama poveikio vertinimą. Ataskaita pateikiama ne vėliau kaip prieš šešis mėnesius iki bet kokio pasiūlymo dėl teisėkūros procedūra priimamo akto pateikimo dienos.

                     (1)

                              (1)*

                              2009 m. spalio 21 d. Europos Parlamento ir Tarybos reglamentas (EB) Nr. 1071/2009, nustatantis bendrąsias profesinės vežimo kelių transportu veiklos sąlygų taisykles ir panaikinantis Tarybos direktyvą 96/26/EB (OL L 300, 2009 11 14, p. 51).

                     (2)

                              (2)*

                              2006 m. kovo 15 d. Europos Parlamento ir Tarybos reglamentas (EB) Nr. 561/2006 dėl tam tikrų su kelių transportu susijusių socialinių teisės aktų suderinimo ir iš dalies keičiantis Tarybos reglamentus (EEB) Nr. 3821/85 ir (EB) Nr. 2135/98 bei panaikinantis Reglamentą (EEB) Nr. 3820/85 (OL L 102, 2006 4 11, p. 1).

                     (3)

                              (3)*

                              2014 m. vasario 4 d. Europos Parlamento ir Tarybos reglamentas (ES) Nr. 165/2014 dėl kelių transporto priemonėse naudojamų tachografų, kuriuo panaikinamas Tarybos reglamentas (EEB) Nr. 3821/85 dėl kelių transporto priemonėse naudojamų tachografų ir iš dalies keičiamas Europos Parlamento ir Tarybos reglamentas (EB) Nr. 561/2006 dėl tam tikrų su kelių transportu susijusių socialinių teisės aktų suderinimo (OL L 60, 2014 2 28, p. 1).

                     (4)

                              (4)*

                              2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).

                     (5)

                              (5)*

                              2015 m. balandžio 29 d. Europos Parlamento ir Tarybos direktyva (ES) 2015/719, kuria iš dalies keičiama Tarybos direktyva 96/53/EB, nustatanti tam tikrų Bendrijoje nacionaliniam ir tarptautiniam vežimui naudojamų kelių transporto priemonių didžiausius leistinus matmenis ir tarptautiniam vežimui naudojamų kelių transporto priemonių didžiausią leistiną masę (OL L 115, 2015 5 6, p. 1).“

                  9.

                  I priedas iš dalies keičiamas taip:

                              a)

                              1.2 punkto a papunktis pakeičiamas taip:

                                          „a)

                                          visos transporto priemonės, išskyrus b papunktyje nurodytas transporto priemones: 2,55 m“

                                    ;

                              b)

                              1.2 punkto b papunktis pakeičiamas taip:

                                          „b)

                                          izoliuotų transporto priemonių arba transporto priemonių vežamų izoliuotų konteinerių ar nuimamųjų kėbulų antstatai: 2,60 m“

                                    ;

                              c)

                              2.2.2 punkto c papunktis pakeičiamas taip:

                                          „c)

                                          dviašė motorinė transporto priemonė su triaše puspriekabe, kuria, vykdant įvairiarūšio vežimo operacijas, vežamas vienas arba keli konteineriai ar nuimamieji kėbulai (bendras maksimalus ilgis ne didesnis kaip 45 pėdos): 42 tonos.“

                                    ;

                              d)

                              2.2.2 punktas papildomas šiuo papunkčiu:

                                          „d)

                                          triašė motorinė transporto priemonė su dviaše arba triaše puspriekabe, kuria, vykdant įvairiarūšio vežimo operacijas, vežamas vienas arba keli konteineriai ar nuimamieji kėbulai (bendras maksimalus ilgis ne didesnis kaip 45 pėdos): 44 tonos.“

                                    ;

                              e)

                              2.3.1 punktas pakeičiamas taip:

                                          „2.3.1.

                                          Dviašės motorinės transporto priemonės, išskyrus autobusus: 18 tonų
                                          Dviašės alternatyviaisiais degalais varomos motorinės transporto priemonės, išskyrus autobusus: maksimali leistina 18 tonų masė padidinama papildomai ne daugiau kaip 1 tona, kurios reikia dėl alternatyviųjų degalų technologijos
                                          Dviašiai autobusai: 19,5 tonos.“

                                    ;

                              f)

                              2.3.2 punktas pakeičiamas taip:

                                          „2.3.2.

                                          Triašės motorinės transporto priemonės: 25 tonos arba 26 tonos, kai varomojoje ašyje įtaisyti sudvejinti ratlankiai ir pneumatinė pakaba arba pakaba, kuri Sąjungoje pripažįstama ekvivalentiška, kaip apibrėžta II priede, arba jei kiekvienoje varomojoje ašyje įtaisyti sudvejinti ratlankiai, o maksimali kiekvienos ašies apkrova neviršija 9,5 tonų.
                                          Triašės alternatyviaisiais degalais varomos motorinės transporto priemonės: maksimali masė – 25 tonos arba 26 tonos – (kai varomojoje ašyje įtaisyti sudvejinti ratlankiai ir pneumatinė pakaba arba pakaba, kuri Sąjungoje pripažįstama ekvivalentiška, kaip apibrėžta II priede, arba jei kiekvienoje varomojoje ašyje įtaisyti sudvejinti ratlankiai, o maksimali leistina kiekvienos ašies apkrova neviršija 9,5 tonų) padidinama papildomai ne daugiau kaip 1 tona, kurios reikia dėl alternatyviųjų degalų technologijos“

                                    ;

                              g)

                              2.4 punktas pakeičiamas taip:

                                          „2.4.

                                          Triašiai sujungti autobusai: 28 tonos
                                          Triašiai alternatyviaisiais degalais varomi sujungti autobusai: maksimali leistina 28 tonų masė padidinama papildomai ne daugiau kaip 1 tona, kurios reikia dėl alternatyviųjų degalų technologijos“

                                    .

            2 straipsnis
      1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip 2017 m. gegužės 7 d. Apie tai jos nedelsdamos praneša Komisijai.
      Tuo atveju, jei valstybės narės priima tas priemones, jose daroma nuoroda į šią direktyvą arba tokia nuoroda daroma jas oficialiai skelbiant. Tokios nuorodos darymo tvarką nustato valstybės narės.
      2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
      3 straipsnis
      Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
      4 straipsnis
      Ši direktyva skirta valstybėms narėms.

         Priimta Strasbūre 2015 m. balandžio 29 d.

               Europos Parlamento vardu

               Pirmininkas

            M. SCHULZ

               Tarybos vardu

               Pirmininkė

            Z. KALNIŅA-LUKAŠEVICA

         (1)  OL C 327, 2013 11 12, p. 133.

         (2)  2014 m. balandžio 15 d. Europos Parlamento pozicija (dar nepaskelbta Oficialiajame leidinyje) ir 2014 m. spalio 16 d. Tarybos pozicija, priimta per pirmąjį svarstymą (OL C 40, 2015 2 5, p. 1). 2015 m. kovo 10 d. Europos Parlamento pozicija (dar nepaskelbta Oficialiajame leidinyje) ir 2015 m. balandžio 20 d. Tarybos sprendimas.

         (3)  1996 m. liepos 25 d. Tarybos direktyva 96/53/EB, nustatanti tam tikrų Bendrijoje nacionaliniam ir tarptautiniam vežimui naudojamų kelių transporto priemonių didžiausius leistinus matmenis ir tarptautiniam vežimui naudojamų kelių transporto priemonių didžiausią leistiną masę (OL L 235, 1996 9 17, p. 59).

         (4)  2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (OL L 263, 2007 10 9, p. 1).

         (5)  1992 m. gruodžio 7 d. Tarybos direktyva 92/106/EEB dėl tam tikrų kombinuoto krovinių vežimo tarp valstybių narių tipų bendrųjų taisyklių nustatymo (OL L 368, 1992 12 17, p. 38).

         (6)  2009 m. spalio 21 d. Europos Parlamento ir Tarybos reglamentas (EB) Nr. 1071/2009, nustatantis bendrąsias profesinės vežimo kelių transportu veiklos sąlygų taisykles ir panaikinantis Tarybos direktyvą 96/26/EB (OL L 300, 2009 11 14, p. 51).

         (7)  2011 m. vasario 16 d. Europos Parlamento ir Tarybos reglamentas (ES) Nr. 182/2011, kuriuo nustatomos valstybių narių vykdomos Komisijos naudojimosi įgyvendinimo įgaliojimais kontrolės mechanizmų taisyklės ir bendrieji principai (OL L 55, 2011 2 28, p. 13).


title: 2001 m. birželio 5 d. Europos Parlamento ir Tarybos direktyva 2001/37/EB dėl valstybių narių įstatymų ir kitų teisės aktų, taikomų tabako gaminių gamybai, pateikimui ir pardavimui, suderinimo

text:
Svarbus teisinis pranešimas

|

32001L0037

Oficialusis leidinys L 194 , 18/07/2001 p. 0026 - 0035

		Europos Parlamento ir Tarybos direktyva 2001/37/EB2001 m. birželio 5 d.dėl valstybių narių įstatymų ir kitų teisės aktų, taikomų tabako gaminių gamybai, pateikimui ir pardavimui, suderinimoEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 95 ir 133 straipsnius,atsižvelgdami į Komisijos pasiūlymą [1],atsižvelgdami į Ekonomikos ir socialinių reikalų komiteto nuomonę [2],atsižvelgdami į Regionų komiteto nuomonę [3],laikydamiesi Sutarties 251 straipsnyje nustatytos tvarkos [4], remdamiesi 2001 m. balandžio 5 d. Taikinimo komiteto patvirtintu bendru tekstu,kadangi:(1) 1989 m. lapkričio 13 d. Tarybos direktyva 89/622/EEB dėl valstybių narių įstatymų ir kitų teisės aktų, reglamentuojančių tabako gaminių ženklinimą ir draudžiančių prekiauti tam tikromis oraliniam vartojimui skirto tabako rūšimis, suderinimo [5], buvo iš esmės pakeista Direktyva 92/41/EEB [6]. Kadangi reikėtų priimti papildomus minėtos direktyvos, taip pat 1990 m. gegužės 17 d. Tarybos direktyvos 90/239/EEB dėl valstybių narių įstatymų ir kitų teisės aktų, susijusių su maksimaliu dervų kiekiu cigaretėse, suderinimo [7] pakeitimus, dėl aiškumo reikėtų iš naujo suformuluoti minėtas direktyvas.(2) Vis dėlto valstybių narių įstatymai ir kiti teisės aktai, taikomi tabako gaminių gamybai, pateikimui ir pardavimui, iš esmės skiriasi ir tai trukdo veikti vidaus rinkai.(3) Šios kliūtys turėtų būti pašalintos ir dėl šios priežasties reikėtų suderinti tabako gaminių gamybą, pateikimą ir pardavimą reglamentuojančias taisykles, tuo pat metu paliekant valstybėms narėms galimybę tam tikromis sąlygomis įdiegti tokius reikalavimus, kokių, jų manymu, reikia asmenų sveikatos apsaugai garantuoti.(4) Pagal Sutarties 95 straipsnio 3 dalį pagrindu turėtų būti imama aukšto lygio sveikatos, saugos, aplinkos ir vartotojų apsauga, ypač atsižvelgiant į visas mokslo faktais pagrįstas naujoves; atsižvelgiant į ypač kenksmingą tabako poveikį, sveikatos apsaugai šiame kontekste reikėtų suteikti prioritetą.(5) Direktyva 90/239/EEB buvo nustatytas ir nuo 1992 m. gruodžio 31 d. įsigaliojo maksimalaus dervų kiekio cigaretėse, kuriomis prekiaujama valstybėse narėse, ribos. Dėl kancerogeninės dervų prigimties būtina toliau mažinti dervų kiekį cigaretėse.(6) Direktyvoje 89/622/EEB nustatytas bendro pobūdžio įspėjimas, kuris turi būti spausdinamas ant kiekvieno visų tabako gaminių pakuotės vieneto, bei papildomi įspėjimai, taikomi tik cigaretėms, o nuo 1992 m. reikalavimas spausdinti papildomus įspėjimus pradėtas taikyti ir kitiems tabako gaminiams.(7) Keletas valstybių narių nurodė, kad jei Bendrijos lygiu nebus priimtos priemonės, nustatančios maksimalų anglies monoksido kiekį cigaretėse, šias priemones jos priims nacionaliniu lygiu. Anglies monoksidą reglamentuojančių taisyklių skirtumai gali tapti prekybos kliūtimis ir trukdyti sklandžiam vidaus rinkos veikimui. Be to, įrodyta, kad cigaretėse susidarantis anglies mononksido kiekis yra pavojingas žmonių sveikatai ir gali skatinti širdies ir kitas ligas.(8) Peržiūrint norminę bazę reikia įvertinti įrodymais paremtas pretenzijas, jog tabako gaminiai kuriami ir (arba) parduodami taip, kad "būtų mažinama rizika", arba tabako gamintojų teigimą, kad kenksmingumas yra mažinamas.(9) Tarp valstybių narių įstatymų ir kitų teisės aktų, ribojančių maksimalų nikotino kiekį cigaretėse, esama skirtumų. Tokie skirtumai gali tapti prekybos kliūtimis ir trukdyti sklandžiam vidaus rinkos veikimui. Valstybės narės ir mokslo institucijos iškėlė konkrečias visuomenės sveikatos problemas toje srityje, kuri jau tapo prioritetine svarbesnių Komisijos išnagrinėtų priemonių derinimo sritimi.(10) Šios kliūtys turėtų būti atitinkamai pašalintos ir dėl šios priežasties cigarečių išleidimą į laisvą apyvartą, prekybą jomis ir gamybą turėtų reglamentuoti bendrosios taisyklės, nustatančios ne tik dervų, bet ir maksimalų nikotino bei anglies monoksido kiekį.(11) Ši direktyva taip pat turės reikšmės iš Europos Bendrijos eksportuojamiems tabako gaminiams. Eksporto režimas yra bendros komercinės politikos dalis. Pagal Sutarties 152 straipsnio 1 dalį ir Europos Bendrijų Teisingumo Teismo precedentinę teisę sveikatos reikalavimai turi būti kitų Bendrijos politikos sričių sudedamoji dalis. Siekiant užtikrinti, kad nebūtų pakenkta vidaus rinkos nuostatoms, reikėtų priimti taisykles.(12) Šios direktyvos nuostatos nepažeidžia Bendrijos teisės aktų, reglamentuojančių genetiškai modifikuotų organizmų naudojimą ir ženklinimą.(13) Tabako gaminiams taikomi tarptautiniai standartai yra vienas iš Pasaulio sveikatos organizacijos Pagrindų konvencijos dėl tabako kontrolės rengimo derybų objektų.(14) Nustatant dervų, nikotino ir anglies monoksido kiekius cigaretėse reikėtų remtis ISO standartais 4387, 10315 ir 8454, kurie yra vieninteliai tarptautiniu mastu pripažinti standartai, suvokiant, kad skatinant tolesnį tyrimą ir technologijų plėtrą būtų sudarytos sąlygos sukurti ir taikyti tikslesnius ir patikimesnius minėtų kiekių nustatymo cigaretėse metodus bei sukurti kitiems tabako gaminiams taikomus metodus.(15) Nėra tarptautiniu mastu patvirtintų standartų ar bandymų cigarečių dūmų sudedamųjų dalių kiekiui nustatyti ir įvertinti, išskyrus dervas, nikotiną ir anglies monoksidą. Todėl, konsultuojantis su Tarptautine standartizacijos organizacija, būtina nustatyti tokių standartų rengimo tvarką.(16) Direktyvoje 90/239/EEB, atsižvelgiant į konkrečias socialines ir ekonomines problemas, Graikijai buvo suteikta nukrypti leidžianti nuostata dėl nustatyto maksimalaus dervų kiekio įgyvendinimo termino. Minėta nukrypti leidžianti nuostata turėtų būti taikoma nustatytą laikotarpį.(17) Dervų, nikotino ir anglies monoksido didžiausio kiekio nustatymą eksportuojamose cigaretėse turėtų reglamentuoti pereinamojo laikotarpio susitarimai, kad būtų galima skirti daugiau laiko gaminio specifikacijoms pakeisti ir leisti įdiegti tarptautiniu mastu patvirtintus standartus.(18) Reikėtų nustatyti su kitomis šios direktyvos nuostatomis susijusius pereinamuosius laikotarpius, kad būtų galima atlikti būtinas produkcijos modifikacijas ir baigti atsargas visų pirma kitų gaminių, ne cigarečių. Reikėtų leisti naudoti nenuimamas etiketes, kad būtų lengviau įdiegti šioje direktyvoje nustatytus ženklinimo reikalavimus.(19) Valstybėse narėse ir toliau skirtingai pateikiami įspėjamieji užrašai ir skirtingai nurodomi kiekiai. Todėl vienos valstybės narės vartotojai gali būti geriau informuojami apie tabako gaminių keliamus pavojus nei kitos valstybės narės. Šie skirtumai yra nepriimtini ir gali sudaryti prekybos kliūtis bei trukdyti tabako gaminių vidaus rinkos veikimui, todėl juos reikėtų pašalinti. Dėl šios priežasties būtina įtvirtinti ir patikslinti esamus teisės aktus, kartu užtikrinant aukštą sveikatos apsaugos lygį.(20) Reikėtų numatyti, kad tabako gaminių siuntos būtų ženklinamos taip, kad šiuos gaminius būtų galima susekti ir atlikti šios direktyvos reikalavimų laikymosi monitoringą.(21) Pagal atitinkamas Bendrijos programas turėtų būti reguliariai vertinamos ir pateikiamos visuomenei tiesioginės ir netiesioginės aktyvaus ir pasyvaus tabako vartojimo socialinės bei ekonominės sąnaudos.(22) Tabako gaminių gamybai naudojamos sudedamosios dalys ir priedai įvairiose valstybėse narėse skiriasi. Daugelyje valstybių narių nėra nei galiojančių teisės aktų, nei savanoriškų susitarimų dėl šių medžiagų. Keletas valstybių narių, kuriose yra tokių teisės aktų ar savanoriškų susitarimų, iš tabako gamintojų negauna jokios informacijos apie tokių sudedamųjų dalių ir priedų kiekius konkrečiuose tabako gaminiuose pagal jų prekės ženklą. Reikėtų imtis šioje srityje taikomų priemonių derinimo, dėl kurio būtų pasiektas didesnis skaidrumas.(23) Dėl informacijos ir toksikologinių duomenų trūkumo atitinkamos valstybių narių institucijos negali jokiu prasmingu būdu vertinti tabako gaminių toksiškumo ir pavojų, kuriuos jie kelia vartotojų sveikatai. Tai nesiderina su Bendrijai keliamu įpareigojimu užtikrinti aukštą žmonių sveikatos apsaugos lygį.(24) Valstybės narės turėtų turėti galimybę priimti griežtesnes tabako gaminiams taikomas taisykles, kurių, jų manymu, reikia visuomenės sveikatai apsaugoti nepažeidžiant šioje direktyvoje nustatytų taisyklių ir laikantis Sutarties nuostatų.(25) Kol bus sudarytas 12 straipsnyje minimas bendrasis sudedamųjų dalių sąrašas, valstybės narės gali drausti naudoti sudedamąsias dalis, kurių poveikis gali padidinti įprantamąsias tabako gaminių savybes, kadangi tokių sudedamųjų dalių naudojimas gali pažeisti šioje direktyvoje nustatytas nikotino kiekio ribas.(26) Įrodyta, kad tabako gaminiuose yra ir tie gaminiai išskiria daug kenksmingų medžiagų bei žinomų kancerogenų, kurie degdami kelia pavojų žmonių sveikatai. Pastaraisiais metais taip pat įrodyta, kad pasyvus rūkymas yra pavojingas, ypač negimusiems vaikams ir kūdikiams, ir kad dūmus įkvepiantiems žmonėms gali kilti kvėpavimo problemų arba jos gali pasidaryti dar opesnės. Be to, 80 % pradedančiųjų rūkyti Bendrijoje yra jaunesni nei 18 metų. Reikėtų užtikrinti kuo skaidresnės informacijos apie gaminį pateikimą garantuojant, kad bus deramai atsižvelgta į tabako gamintojų komercinės ir intelektinės nuosavybės teises.(27) Tam tikrų užrašų, pvz., "mažai dervų", "lengvos", "ypatingai lengvos", "švelnios", pavadinimų, piešinių ir metaforinių ar kitų ženklų pateikimas ant tabako gaminio pakuotės gali suklaidinti vartotoją sudarydami įspūdį, kad tokie gaminiai yra mažiau pavojingi, ir nulemti vartojimo pokyčius. Įkvepiamų medžiagų kiekį nulemia ne tik tam tikrų medžiagų buvimas gaminyje prieš jo vartojimą, bet ir rūkančiojo elgsena bei polinkis. Pateikiamuose užrašuose tai neatsispindi, todėl gali būti pakenkta šioje direktyvoje nustatytiems ženklinimo reikalavimams. Siekiant užtikrinti sklandų vidaus rinkos veikimą ir atsižvelgiant į siūlomų tarptautinių taisyklių pokyčius, reikėtų Bendrijos lygiu uždrausti pateikti tokius užrašus ir suteikti pakankamai laiko šiai taisyklei įdiegti.(28) Direktyva 89/622/EEB buvo uždrausta valstybėse narėse prekiauti tam tikromis oraliniam vartojimui skirto tabako rūšimis. Austrijos, Suomijos ir Švedijos stojimo akto 151 straipsniu Švedijos Karalystei buvo suteikta nukrypti leidžianti nuostata dėl minėtos direktyvos nuostatų taikymo.(29) Dėl technikos ir mokslo pažangos tabako gaminių srityje reikia reguliariai peržiūrėti ir iš naujo įvertinti šios direktyvos nuostatas ir jos taikymą valstybėse narėse. Dėl šios priežasties reikėtų numatyti tvarką, kurios laikydamasi Komisija rengtų reguliarius mokslo ir technikos duomenimis paremtus pranešimus. Tam tikrus duomenis būtina išnagrinėti ypač atidžiai.(30) Nustatant maksimalius kiekius būtina apsvarstyti, ar, viena vertus, tikslinga vėliau sumažinti nustatytuosius kiekius, visų pirma išsiaiškinti, kaip, jei iš viso, šie kiekiai yra susiję bei, kita vertus,ar reikėtų parengti kitiems gaminiams, ne cigaretėms, pirmiausia sukamajam tabakui, taikomus šiuos dalykus reglamentuojančius standartus.(31) Kitiems nei cigaretės tabako gaminiams būtina Bendrijos lygiu parengti standartus ir nustatymo metodikas, dėl šios priežasties reikėtų paprašyti Komisijos pateikti atitinkamus pasiūlymus.(32) Būtina apsvarstyti galimybę sudaryti bendrąjį kitų sudedamųjų dalių, įskaitant priedus, sąrašą, o vėliau jį suderinti.(33) Dėl tabako gaminių vidaus rinkos dydžio ir stiprėjančios tabako gamintojų tendencijos telkti visą Bendrijos gamybą vos keliose valstybių narių gamyklose, būtina ne nacionaliniu, o Bendrijos lygiu imtis norminių priemonių, kurios padėtų sklandžiai veikti tabako gaminių vidaus rinkai.(34) Bendro žaliavinio tabako rinkos organizavimo funkcionavimas bus 2002 m. Komisijos pranešimo [8] Europos Parlamentui ir Tarybai objektas. Komisija nurodė, kad šiame pranešime bus taip pat išnagrinėtas visuomenės sveikatos klausimų, įskaitant šioje direktyvoje nustatytus standartus, įtraukimas į kitas Bendrijos politikos sritis, kaip numatyta Sutarties 152 straipsnyje.(35) Taikant šią direktyvą reikėtų nustatyti terminus, kurie leistų, pirma, kuo veiksmingiau užbaigti Direktyva 90/239/EEB pradėtą pertvarkymo procesą ir, antra, vartotojams ir gamintojams prisitaikyti prie mažesnį dervų, nikotino ir anglies monoksido kiekį turinčių gaminių.(36) Šiai direktyvai įgyvendinti būtinas priemones reikėtų priimti pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką [9].(37) Ši direktyva neturėtų pažeisti terminų, iki kurių valstybės narės turi į nacionalinės teisės aktus perkelti ir taikyti II priede išvardytas direktyvas,PRIĖMĖ ŠIĄ DIREKTYVĄ:1 straipsnisTikslasŠios direktyvos tikslas — suderinti valstybių narių įstatymus ir kitus teisės aktus, reglamentuojančius maksimalius dervų, nikotino ir anglies monoksido kiekius cigaretėse, įspėjimus apie pavojų sveikatai ir kitą informaciją, pateiktiną ant kiekvieno tabako gaminių pakelio, bei tam tikras priemones, susijusias su tabako gaminių sudedamosiomis dalimis ir jų aprašymais, pagrindu imant aukštą sveikatos apsaugos lygį.2 straipsnisSąvokosŠioje direktyvoje:1) "tabako gaminiai" — tai, rūkyti, uostyti, čiulpti ar kramtyti skirti gaminiai, jeigu jie yra pagaminti iš, arba kuriuose yra genetiškai modifikuoto ar nemodifikuoto tabako;2) "derva" — tai grynas bevandenis nikotino neturintis dūmų kondensatas;3) "nikotinas" — tai nikotino alkaloidai;4) "oraliniam vartojimui skirtas tabakas" — tai visi vartoti per burną skirti gaminiai, išskyrus skirtus rūkyti ar kramtyti, pagaminti tik iš tabako arba kuriuose yra tabako, pateikiami kaip milteliai arba dalelės arba kaip bet kokie jų mišiniai, visų pirma maišeliais (porcijomis) arba akytuose maišeliuose, arba maisto produktus primenančiu pavidalu;5) "sudedamoji dalis" — tai bet kokia medžiaga ar bet kokia kita sudedamoji dalis, išskyrus tabako lapus ir kitas natūralias ar neapdorotas tabako augalo dalis, naudojamas tabako gaminiui gaminti ar ruošti ir išliekanti galutiniame gaminyje net ir pakitus formai, įskaitant popierių, filtrą, dažiklius ir rišiklius.3 straipsnisCigaretės: maksimalus dervų, nikotino ir anglies monoksido kiekis1. Nuo 2004 m. sausio 1 d. į laisvą apyvartą valstybėse narėse išleidžiamose, parduodamose ar gaminamose cigaretėse esantys kiekiai turi neviršyti:- 10 mg dervų vienoje cigaretėje,- 1 mg nikotino vienoje cigaretėje,- 10 mg anglies monoksido vienoje cigaretėje.2. Nukrypstant nuo 1 dalyje nurodytos datos, Europos bendrijoje pagamintoms, tačiau iš jos eksportuojamoms cigaretėms valstybės narės šiame straipsnyje nustatytas kiekio ribas gali taikyti nuo 2005 m. sausio 1 d., tačiau bet kuriuo atveju šias ribas taikyti ne vėliau kaip iki 2007 m. sausio 1 d.3. Graikijai kaip laikina nukrypti leidžianti nuostata nustatoma 1 dalyje nurodyto maksimalaus dervų kiekio jos teritorijoje gaminamoms ir parduodamoms cigaretėms taikymo data — 2007 m. sausio 1 d.4 straipsnisNustatymo metodai1. Dervų, nikotino ir anglies monoksido kiekis cigaretėse nustatomas remiantis ISO standartais: 4387 — dervoms, 10315 — nikotinui ir 8454 — anglies monoksidui.Ant pakelių nurodyto dervų ir nikotino kiekio tikslumas tikrinamas pagal ISO 8243 standartą.2. 1 dalyje minėti bandymai yra atliekami arba patvirtinami bandymų laboratorijų, kurias tvirtina ir kontroliuoja kompetentingos valstybių narių institucijos.Iki 2002 m. rugsėjo 30 d. ir kaskart, kai sąrašas pakeičiamas, valstybės narės nusiunčia Komisijai patvirtintų laboratorijų sąrašą, nurodydamos patvirtinimo kriterijus ir taikytus monitoringo metodus.3. Valstybės narės taip pat gali reikalauti, kad tabako gamintojai ar importuotojai atliktų kitus bandymus, kurie gali būti nustatyti kompetentingų nacionalinių institucijų siekiant nustatyti kitų jų tabako gaminiuose esančių ar iš jų išsiskiriančių medžiagų kiekį pagal kiekvieną prekės ženklą ir pagal jų rūšis, bei įvertinti tų kitų medžiagų poveikį sveikatai, be kita ko, atsižvelgiant į priprantamumą prie jų. Valstybės narės gali taip pat reikalauti, kad tokie bandymai būtų atliekami arba patvirtinami patvirtintose bandymų laboratorijose, kaip nustatyta 2 dalyje.4. Pagal 3 dalį atliktų bandymų rezultatai kasmet pateikiami atitinkamoms nacionalinėms institucijoms. Tais atvejais, kai gaminio specifikacijos nesiskiria, valstybės narės gali numatyti, kad bandymų rezultatai būtų pateikiami rečiau. Valstybėms narėms turi būti pranešama apie tokio gaminio specifikacijų pasikeitimus.Valstybės narės užtikrina, kad, siekiant informuoti vartotojus, visomis tinkamomis priemonėmis būtų skleidžiama pagal šį straipsnį pateikta informacija ir ją skleidžiant atitinkamais atvejais būtų atsižvelgta į tą informaciją, kuri yra laikoma komercine paslaptimi.5. Kasmet valstybės narės visus pagal šį straipsnį gautus duomenis ir informaciją perduoda Komisijai, kuri į ją atsižvelgia rengdama 11 straipsnyje minimą pranešimą.5 straipsnisŽenklinimas1. Pagal 4 straipsnį nustatyti dervų, nikotino ir anglies monoksido kiekiai cigaretėse turi būti spausdinami ant vieno cigarečių pakelio šono tos valstybės narės, kurioje gaminys pateikiamas į rinką, valstybine kalba ar kalbomis taip, kad užrašas užimtų ne mažiau kaip 10 % atitinkamo paviršiaus.Dvi oficialiąsias kalbas turinčiose valstybėse narėse užrašo užimamas plotas padidinamas iki 12 %, o tris oficialiąsias kalbas turinčiose valstybėse narėse — iki 15 %.2. Ant kiekvieno tabako gaminių pakelio, išskyrus oraliniam vartojimui skirtą tabaką ir kitus nerūkomojo tabako gaminius, turi būti pateikiami šie įspėjamieji užrašai:a) bendrieji įspėjimai:1. "Rūkymas žudo/Rūkymas gali nužudyti" arba2. "Rūkymas labai kenkia jums ir aplinkiniams".Pirmiau minėti bendrieji įspėjimai keičiami taip, kad būtų garantuotas reguliarus jų pateikimas. Įspėjimai spausdinami ant kiekvieno pakelio geriausiai matomo paviršiaus ir ant bet kokios išorinės pakuotės, išskyrus papildomą permatomą vyniojamąjį popierių, naudojamą parduodant gaminius mažmeninėje prekyboje, irb) papildomas įspėjimas iš I priede pateikto sąrašo.Pirmiau minėti papildomi įspėjimai keičiami taip, kad būtų garantuotas reguliarus jų pateikimas.Toks įspėjimas spausdinamas ant kiekvieno pakelio kito geriausiai matomo paviršiaus ploto vietoje ir ant bet kokios išorinės pakuotės, išskyrus papildomą permatomą vyniojamąjį popierių, naudojamą parduodant gaminius mažmeninėje prekyboje.Kad prisiderintų prie kalbos reikalavimų, valstybės narės gali nustatyti įspėjimų pateikimo vietas ant šio paviršiaus.3. Iškart, kai tik įmanoma, ir jokiu būdu ne vėliau kaip iki 2002 m. gruodžio 31 d., laikydamasi 10 straipsnio 2 dalyje nustatytos tvarkos Komisija priima taisykles, reglamentuojančias spalvotų fotografijų ar kitų iliustracijų naudojimą rūkymo padariniams sveikatai aprašyti ir paaiškinti, siekdama užtikrinti, kad nebūtų pakenkta vidaus rinkos nuostatoms.Jei valstybės narės reikalauja pateikti papildomus įspėjimus naudojant spalvotas fotografijas ar kitas iliustracijas, jie turi atitikti pirmiau minėtas taisykles.4. Ant oraliniam vartojimui skirtų tabako gaminių, kai leidžiama parduoti pagal 8 straipsnį, ir nerūkomojo tabako gaminių pateikiamas toks įspėjimas:"Šis tabako gaminys žaloja sveikatą ir sukelia priklausomybę".Toks įspėjimas spausdinamas ant kiekvieno pakelio geriausiai matomo paviršiaus ir ant bet kokios išorinės pakuotės, išskyrus papildomą permatomą vyniojamąjį popierių, naudojamą parduodant gaminius mažmeninėje prekyboje.Norėdamos prisiderinti prie kalbos reikalavimų, valstybės narės gali nustatyti įspėjimo pateikimo vietą ant šio paviršiaus.5. Pagal 2 dalies a punktą reikalaujamas pateikti bendrasis įspėjimas ir 4 dalyje minėtas ant nerūkomojo tabako ir oraliniam vartojimui skirtų tabako gaminių pateikiamas įspėjimas turi užimti ne mažiau kaip 30 % kiekvieno tabako pakelio atitinkamo paviršiaus, ant kurio jis spausdinamas, išorinio ploto. Dvi oficialiąsias kalbas turinčiose valstybėse narėse užrašo užimamas plotas padidinamas iki 32 %, o tris oficialiąsias kalbas turinčiose valstybėse narėse — iki 35 %. Pagal 2 dalies b punktą reikalaujamas pateikti papildomas įspėjimas turi užimti ne mažiau kaip 40 % kiekvieno tabako pakelio paviršiaus, ant kurio jis spausdinamas, išorinio ploto. Dvi oficialiąsias kalbas turinčiose valstybėse narėse užrašo užimamas plotas padidinamas iki 45 %, o tris oficialiąsias kalbas turinčiose valstybėse narėse — iki 50 %.Vis dėlto, jei kitiems gaminiams, ne cigaretėms, skirtų pakelių geriausiai matomo paviršiaus plotas yra didesnis nei 75 cm2, 2 dalyje minėti įspėjimai turi užimti ne mažiau kaip 22,5 cm2 kiekvieno paviršiaus. Dvi oficialiąsias kalbas turinčiose valstybėse narėse užrašo užimamas plotas padidinamas iki 24 cm2, o tris oficialiąsias kalbas turinčiose valstybėse narėse — iki 26,25 cm2.6. Pagal šį straipsnį reikalaujamų įspėjimų tekstai ir kiekių nuorodos spausdinami:a) baltame fone juodos spalvos Helvetica pusjuodžiu šriftu. Norėdamos prisiderinti prie kalbos reikalavimų, valstybės narės turi teisę nustatyti šrifto dydį, jei jų teisės aktuose nurodytas toks šrifto dydis, kad būtų užimta kuo didesnė reikalaujamam tekstui skirto ploto dalis;b) mažosiomis raidėmis, išskyrus pirmąją užrašo raidę ir kitas rašybos taisyklėmis reglamentuojamas vietas;c) ploto, kuriame tekstas turi būti spausdinamas, viduryje, lygiagrečiai su viršutiniu pakelio kraštu;d) 4 dalyje nenurodytiems gaminiams — juodame rėmelyje, kurio kraštinės linijos turi būti ne siauresnės nei 3 mm ir ne platesnės nei 4 mm, kuris jokiu būdu nesiliečia su įspėjimo tekstu ar pateikiama informacija;e) valstybės narės, kurioje gaminys pateikiamas į rinką, oficialiąja kalba ar kalbomis.7. Pagal šį straipsnį pateiktiną tekstą spausdinti ant kiekvieno pakelio banderolių draudžiama. Užrašai spausdinami neištrinamais aiškiai matomais spaudmenimis, jų jokiu būdu negalima paslėpti, užtamsinti ar užstoti kita spausdinta ar vaizdine medžiaga, ar pakelio atidarymu. Prie kitų tabako gaminių, ne cigarečių, užrašai gali būti pateikti klijuojamose etiketėse, jei tokios etiketės yra nenuimamos.8. Valstybės narės gali numatyti, kad prie 2 ir 4 dalyse minėtų įspėjimų už jiems spausdinti skirtos vietos būtų pridedama nuoroda į įspėjančiąją instituciją.9. Siekiant užtikrinti tabako gaminių identifikavimą ir susekamumą, tabako gaminiai turi būti paženklinti bet kokiu tinkamu būdu, ant kiekvieno pakelio nurodant partijos numerį ar jo atitikmenį, iš kurio būtų galima nustatyti pagaminimo vietą ir laiką.Techninės šios nuostatos taikymo priemonės priimamos 10 straipsnio 2 dalyje nustatyta tvarka.6 straipsnisPapildoma informacija apie gaminį1. Valstybės narės reikalauja, kad tabako gaminių gamintojai ir importuotojai joms pateiktų visų tabako gaminių gamybai naudotų sudedamųjų dalių ir jų kiekių sąrašą pagal prekės ženklus ir rūšis.Prie šio sąrašo pridedamas pareiškimas, kuriame išdėstomos priežastys, kodėl tų sudedamųjų dalių buvo dėta į tuos tabako gaminius. Nurodomos jų funkcijos ir kategorija. Prie sąrašo taip pat pridedami gamintojo ar importuotojo turimi toksikologiniai duomenys, apibūdinantys atitinkamai sudegintas ar nesudegintas šias sudedamąsias dalis, ypač atkreipiamas dėmesys į jų poveikį sveikatai ir, be kita ko, atsižvelgiama į jų įprantamąjį poveikį. Sąrašas sudaromas mažėjančia tvarka pagal kiekvienos į gaminį dėtos sudedamosios dalies svorį.Pirmojoje pastraipoje minėta informacija pateikiama kasmet, pirmą kartą — ne vėliau kaip iki 2002 m. gruodžio 31 d.2. Siekdamos informuoti vartotojus valstybės narės užtikrina, kad visomis tinkamomis priemonėmis būtų skleidžiama pagal šį straipsnį pateikta informacija. Vis dėlto deramai atsižvelgiama į informacijos apie konkretaus gaminio formulę, kuri yra komercinė paslaptis, apsaugą.3. Valstybės narės užtikrina, kad kiekvieno gaminio sudedamųjų dalių sąrašas, kuriame nurodomas dervų, nikotino ir anglies monoksido kiekis, būtų prieinamas visuomenei.4. Kasmet valstybės narės perduoda visus pagal šį straipsnį pateiktus duomenis ir informaciją Komisijai, kuri į ją atsižvelgia rengdama 11 straipsnyje minėtą pranešimą.7 straipsnisGaminio aprašymaiNuo 2003 m. rugsėjo 30 d., nepažeidžiant 5 straipsnio 1 dalies, ant tabako gaminių pakuotės nepateikiami užrašai, pavadinimai, prekės ženklai, metaforiniai ar kiti ženklai, sukeliantys įspūdį, kad konkretus tabako gaminys yra mažiau kenksmingas už kitus.8 straipsnisOraliniam vartojimui skirtas tabakasNepažeisdamos Austrijos, Suomijos ir Švedijos stojimo akto 151 straipsnio, valstybės narės draudžia pateikti į rinką oraliniam vartojimui skirtą tabaką.9 straipsnisDerinimas10 straipsnio 2 dalyje nustatyta tvarka Komisija su mokslo ir technikos pažanga suderina:a) 4 straipsnyje nurodytus nustatymo metodus ir su jais susijusias sąvokas;b) įspėjimus apie sveikatai gresiantį pavojų, kurie turi būti pateikiami ant kiekvieno tabako gaminių pakelio, kaip nustatyta I priede, ir tokių įspėjimų apie sveikatai gresiantį pavojų keitimo dažnumą;c) tabako gaminių identifikavimui ir susekamumui naudojamą žymėjimą.10 straipsnisKontrolės tvarka1. Komisijai padeda komitetas.2. Darant nuorodą į šią straipsnio dalį, taikomi Sprendimo 1999/468/EB 5 ir 7 straipsniai, atsižvelgiant į minėto sprendimo 8 straipsnį.Sprendimo 1999/468/EB 5 straipsnio 6 dalyje nustatytas laikotarpis — trys mėnesiai.3. Komitetas patvirtina savo darbo tvarkos taisykles.11 straipsnisPranešimasNe vėliau kaip iki 2004 m. gruodžio 31 d. ir paskui — kas dvejus metus Komisija pateikia Europos Parlamentui, Tarybai ir Ekonomikos ir socialinių reikalų komitetui pranešimą apie šios direktyvos taikymą.Kad būtų gauta visa turima reikalinga informacija, Komisijai rengti pirmojoje pastraipoje minėtą pranešimą padeda mokslo ir technikos ekspertai.Pateikdama pirmąjį pranešimą, Komisija pirmiausia nurodo požymius, kuriuos reikėtų peržiūrėti ar patikslinti atsižvelgiant į mokslo ir technikos žinių raidą, įskaitant tarptautiniu mastu patvirtintų gaminiams taikomų taisyklių ir standartų pokyčius, ypač atkreipiant dėmesį į:- tolesnį 3 straipsnio 1 dalyje nustatytų maksimalių kiekių mažinimą,- galimą ryšį tarp šių kiekių,- įspėjamųjų užrašų apie sveikatai gresiantį pavojų dydžio, vietos ir formuluotės tobulinimą,- naują mokslo ir technikos informaciją, susijusią su cigarečių pakelių ženklinimu ir fotografijų ar kitų iliustracijų spausdinimu, kad būtų aprašyti ir paaiškinti rūkymo padariniai sveikatai,- tikroviškesnio toksinio poveikio ir žalos vertinimo bei reguliavimo metodikas,- tų sudedamųjų dalių, kurios skatina žalingą įprotį, įprantamojo poveikio įvertinimą,- tabako gaminių, kurie gali mažinti žalą, įvertinimą,- standartizuotų bandymų metodų, skirtų cigarečių dūmų sudedamųjų dalių, išskyrus dervas, nikotiną ir anglies monoksidą, kiekiui nustatyti, pokyčius,- gamintojų privalomus pateikti toksikologinius duomenis apie sudedamąsias dalis ir jų bandymo būdą, kad visuomenės sveikatos institucijos galėtų įvertinti jų naudojimą,- kitiems nei cigaretės gaminiams, pirmiausia sukamajam tabakui, taikomų standartų pokyčius.Pranešime taip pat išnagrinėjamas ryšys tarp 5 straipsnyje nustatytų ženklinimo reikalavimų ir vartotojų elgesio. Prie pranešimo pridedami pasiūlymai dėl šios direktyvos dalinių pakeitimų, kurie, Komisijos manymu, yra būtini norint suderinti ją su pokyčiais tabako gaminių srityje, kiek tai būtina vidaus rinkos sukūrimui ir jos veikimui, ir atsižvelgti į visas mokslo faktais pagrįstas naujoves bei tarptautiniu mastu patvirtintų standartų pokyčius.12 straipsnisBendrasis sudedamųjų dalių sąrašasRemiantis 11 straipsnyje minėtu pranešimu ne vėliau kaip iki 2004 m. gruodžio 31 d., siekiant užtikrinti sklandų vidaus rinkos veikimą, Komisijos yra prašoma, remiantis pagal 6 straipsnį pateikta informacija, pateikti pasiūlymą dėl bendrojo tabako gaminiuose leidžiamų naudoti sudedamųjų dalių sąrašo, be kita ko, atsižvelgiant į priprantamumą prie jų.13 straipsnisTabako gaminių importas, pardavimas ir vartojimas1. Valstybės narės negali dėl priežasčių, susijusių su dervų, nikotino ar anglies monoksido kiekių cigaretėse ribojimu, su įspėjimais apie sveikatai gresiantį pavojų ar kitais šios direktyvos nurodymais arba reikalavimais, drausti ar riboti šią direktyvą atitinkančių tabako gaminių importą, pardavimą ar vartojimą, išskyrus priemones, kurių imamasi pagal 4 straipsnį pateiktiems duomenims patikrinti.2. Ši direktyva nepažeidžia valstybių narių teisės laikytis ar pagal Sutartį nustatyti griežtesnes tabako gaminių gamybai, importui, pardavimui ir vartojimui taikomas taisykles, kurios, jų nuomone, yra būtinos visuomenės sveikatai apsaugoti tiek, kiek tokios taisyklės nepažeidžia šioje direktyvoje nustatytų taisyklių.3. Visų pirma, kol bus sudarytas 12 straipsnyje minėtas bendrasis sudedamųjų dalių sąrašas, valstybės narės gali uždrausti naudoti sudedamąsias dalis, pasižyminčias įprantamąsias tabako gaminių savybes didinančiu poveikiu.14 straipsnisĮgyvendinimas1. Nepažeisdamos 15 straipsnio pirmos pastraipos, valstybės narės priima įstatymus ir kitus teisės aktus, kurie, įsigalioję ne vėliau kaip iki 2002 m. rugsėjo 30 d., įgyvendina šią direktyvą. Apie tai jos nedelsdamos praneša Komisijai.Valstybės narės, tvirtindamos šias priemones, daro jose nuorodą į šią direktyvą, arba tokia nuoroda daroma jas oficialiai skelbiant. Tokios nuorodos darymo tvarką nustato valstybės narės.2. Vienerius metus nuo 1 dalyje nurodytos datos leidžiama toliau prekiauti šios direktyvos nuostatų neatitinkančiais gaminiais.3. Nukrypstant nuo 2 dalies, dvejus metus nuo 1 dalyje nurodytos datos leidžiama toliau prekiauti šios direktyvos nuostatų neatitinkančiais gaminiais, išskyrus cigaretes.4. Valstybės narės pateikia Komisijai šios direktyvos taikymo srityje priimtų vidaus teisės aktų nuostatų tekstus.15 straipsnisPanaikinimasŠia direktyva panaikinamos Direktyvos 89/622/EEB ir 90/239/EEB, nepažeidžiant valstybių narių įpareigojimo, susijusio su II priede nurodytais direktyvų perkėlimo į nacionalinę teisę ir jų taikymo terminais.Nuorodos į panaikintas direktyvas laikomos nuorodomis į šią direktyvą ir aiškinamos pagal III priede pateiktą koreliacinę lentelę.16 straipsnisĮsigaliojimasŠi direktyva įsigalioja jos paskelbimo Europos Bendrijų oficialiajame leidinyje dieną.17 straipsnisAdresataiŠi direktyva skirta valstybėms narėms.Priimta Liuksemburge, 2001 m. birželio 5 d.Europos Parlamento varduPirmininkėN. FontaineTarybos varduPirmininkėL. Engqvist[1] OL C 150 E, 2000 5 30, p. 43 ir OL C 337 E, 2000 11 28, p. 177.[2] OL C 140, 2000 5 18, p. 24.[3] OL C 226, 2000 8 8, p. 5.[4] 2000 m. birželio 14 d. Europos Parlamento nuomonė (OL C 67, 2001 3 1, p. 150), 2000 m. liepos 31 d. Tarybos bendroji pozicija (OL C 300, 2000 10 20, p. 49) ir 2000 m. gruodžio 13 d. Europos Parlamento sprendimas (dar nepaskelbta Oficialiajame leidinyje). 2001 m. gegužės 15 d. Europos Parlamento sprendimas ir 2001 m. gegužės 14 d. Tarybos sprendimas.[5] OL L 359, 1989 12 8, p. 1.[6] OL L 158, 1992 6 11, p. 30.[7] OL L 137, 1990 5 30, p. 36.[8] 1992 m. birželio 30 d. Tarybos reglamento (EEB) Nr. 2075/92 dėl bendro žaliavinio tabako rinkos organizavimo (OL L 215, 1992 7 30, p. 70), su pakeitimais, padarytais 1998 m. liepos 20 d. Reglamentu (EB) Nr. 1636/98 (OL L 210, 1998 7 28, p. 23), 26 straipsnis.[9] OL L 184, 1999 7 17, p. 23.--------------------------------------------------I PRIEDASPapildomų įspėjimų apie pavojų sveikatai sąrašas(nurodyti 5 straipsnio 2 dalies b punkte)1. Rūkaliai miršta anksčiau.2. Rūkymas užkemša arterijas ir sukelia širdies priepuolius bei insultus.3. Rūkymas sukelia mirtiną ligą — plaučių vėžį.4. Rūkydamos nėščiosios kenkia vaisiui.5. Apsaugokite vaikus: neverskite jų kvėpuoti jūsų išpučiamais dūmais.6. Jūsų gydytojas ar vaistininkas gali padėti mesti rūkyti.7. Rūkymas sukelia priklausomybę — nepradėk.8. Nustojus rūkyti sumažėja mirtinų širdies ir plaučių ligų pavojus.9. Rūkymas gali būti lėtos ir skausmingos mirties priežastis.10. Norėdami mesti rūkyti pagalbos kreipkitės į: (telefonas/pašto adresas/interneto adresas/kreipkitės į savo gydytoją/vaistininką).11. Rūkymas trikdo kraujotaką ir sukelia impotenciją.12. Rūkymas sendina odą.13. Rūkymas pažeidžia spermatozoidus ir mažina vaisingumą.14. Dūmuose yra benzolo, nitrozoaminų, formaldehido ir vandenilio cianido.--------------------------------------------------II PRIEDASPanaikintų direktyvų perkėlimo į nacionalinę teisę ir įgyvendinimo terminai(nurodyti 15 straipsnyje)Direktyva | Perkėlimo į nacionalinę teisę terminai | Taikymo terminai |89/622/EEB (OL L 359, 1989 12 8, p. 1) | 1990 m. liepos 1 d. | 1991 m. gruodžio 31 d. |1992 m. gruodžio 31 d. |1993 m. gruodžio 31 d. |90/239/EEB (OL L 137, 1990 5 30, p. 36) | 1991 m. lapkričio 18 d. | 1992 m. gruodžio 31 d. |1997 m. gruodžio 31 d. |1992 m. gruodžio 31 d. |1998 m. gruodžio 31 d. |2000 m. gruodžio 31 d. |2006 m. gruodžio 31 d. |92/41/EEB (OL L 158, 1992 6 11, p. 30) | 1992 m. liepos 1 d. | 1992 m. liepos 1 d. |1994 m. sausio 1 d. |1994 m. gruodžio 31 d. |--------------------------------------------------III PRIEDASKORELIACINĖ LENTELĖŠi direktyva | Direktyva 89/622/EEB su pakeitimais, padarytais Direktyva 92/41/EEB | Direktyva 90/239/EEB |1 straipsnis | 1 straipsnis | 1 straipsnis |2 straipsnio 1, 2 ir 3 dalys | 2 straipsnio 1, 2 ir 3 dalys | 2 straipsnio 1 dalis |2 straipsnio 4 dalis | 2 straipsnio 4 dalis | |2 straipsnio 5 dalis | | |3 straipsnio 1 dalis | | 2 straipsnio 2 dalis |3 straipsnio 3 dalis | | 2 straipsnio 3 dalis |4 straipsnio 1 dalies pirma pastraipa | 3 straipsnio 1 dalis | 3 ir 4 straipsniai |4 straipsnio 1 dalies antra pastraipa | 3 straipsnio 2 dalis | |4 straipsnio 2-5 dalys | | |5 straipsnio 1 dalis | 3 straipsnio 3 dalis | |5 straipsnio 2 dalies pirma pastraipa | 4 straipsnio 1 dalis | |5 straipsnio 2 dalies pirmos pastraipos a punktas | I priedas | |5 straipsnio 2 dalies pirmos pastraipos b punktas | 4 straipsnio 2a dalies a punktas | |5 straipsnio 2 dalies antra pastraipa | | |5 straipsnio 4 dalis | | |5 straipsnio 5 dalies pirma pastraipa | 4 straipsnio 4 dalis | |5 straipsnio 5 dalies antra pastraipa | 4 straipsnio 4 dalis | |5 straipsnio 6 dalis | | |5 straipsnio 7 dalis | 4 straipsnio 5 dalis | |5 straipsnio 8 dalis | | |5 straipsnio 9 dalis | | |6 straipsnis | | |7 straipsnis | | |8 straipsnis | 8 straipsnio a punktas | |9 straipsnis | | |10 straipsnis | | |11 straipsnis | | |12 straipsnis | | |13 straipsnio 1 dalis | 8 straipsnio 1 dalis | 7 straipsnio 1 dalis |13 straipsnio 2 dalis | 8 straipsnio 2 dalis | 7 straipsnio 2 dalis |14 straipsnio 1 dalis | 9 straipsnio 1 dalis | 8 straipsnio 1 dalis |14 straipsnio 2 dalis | 9 straipsnio 2 dalis | 8 straipsnio 2 dalis |14 straipsnio 3 dalis | 9 straipsnio 1 dalis | 8 straipsnio 3 dalis |15 straipsnis | | |16 straipsnis | | |17 straipsnis | 10 straipsnis | 9 straipsnis |I priedas | I priedas | |II priedas | | |III priedas | | |--------------------------------------------------


title: 1986 m. gruodžio 22 d. Tarybos Direktyva iš dalies keičianti Direktyvą 75/439/EEB dėl naudotų alyvų šalinimo

text:
Svarbus teisinis pranešimas

|

31987L0101

Oficialusis leidinys L 042 , 12/02/1987 p. 0043 - 0047 specialusis leidimas suomių kalba: skyrius 15 tomas 7 p. 0197  specialusis leidimas švedų kalba: skyrius 15 tomas 7 p. 0197

		Tarybos Direktyva1986 m. gruodžio 22 d.iš dalies keičianti Direktyvą 75/439/EEB dėl naudotų alyvų šalinimo(87/101/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 100 ir 235 straipsnius,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Ekonomikos ir socialinių reikalų komiteto nuomonę [3],kadangi Tarybos direktyva 75/439/EEB [4] numato, kad valstybės narės turi imtis būtinų priemonių saugiam naudotų alyvų surinkimui ir šalinimui užtikrinti ir užtikrinti, kad naudotų alyvų šalinimas būtų vykdomas kuo daugiau jas perdirbant (regeneruojant ir (arba) deginant, o ne sunaikinant);kadangi regeneravimas yra energijos taupymo sumetimais paprastai pats racionaliausias būdas, kokį tik galima pasiekti pakartotinai panaudojant naudotas alyvas; kadangi dėl to prioritetas turėtų būti teikiamas naudotų alyvų perdirbimui jas regeneruojant, kai techninės, ekonominės ir organizacinės sąlygos tai leidžia;kadangi pagal dabartinę Bendrijos teisę valstybės narės tam tikromis sąlygomis gali uždrausti savo teritorijoje deginti naudotas alyvas; kadangi ši direktyva nesiekia keisti šios padėties teisės srityje;kadangi deginant naudotas alyvas, pasigamina išmetamosios dujos, turinčios kenksmingų aplinkai medžiagų, kai jų koncentracija viršija tam tikrą ribą; kadangi dėl to reikėtų imtis priemonių, nustatančių naudotų alyvų deginimo sąlygas;kadangi pageidautina gerinti naudotų alyvų surinkimo efektyvumą ir sugriežtinti kontrolę šioje srityje;kadangi dėl ypač pavojingų PCB/PCT savybių būtina stiprinti Bendrijos teisę šiomis medžiagomis užterštų naudotų alyvų deginimo ir regeneravimo srityje;kadangi valstybės narės turėtų galėti, laikydamosi Sutarties sąlygų, imtis griežtesnių aplinkos apsaugos priemonių,PRIĖMĖ ŠIĄ DIREKTYVĄ:1 straipsnisDirektyva 75/439/EEB iš dalies keičiama taip:1. 1–6 straipsniai pakeičiami taip:"1 straipsnisŠioje direktyvoje:- "naudotos alyvos" –bet koks mineralinės kilmės tepalas ar pramoninės alyvos, jau nebetinkamos vartoti pagal pradinę paskirtį ir ypač naudotos degimo variklių alyvos, greičių dėžės alyvos, taip pat mineralinės tepalų, turbinų ir hidraulinės alyvos,- "šalinimas" reiškianaudotų alyvų perdirbimą ar sunaikinimą, taip pat jų sandėliavimą, suvertimą ant žemės ar po žeme,- "perdirbimas" reiškiaveiklą, kuria siekiama pakartotinai panaudoti naudotas alyvas, tai yra regeneravimą ir deginimą,- "regeneravimas" reiškiabet kurį procesą, kuriuo gali būti pagamintos bazinės alyvos, valant naudotas alyvas, ypač šalinant iš jų teršalus, oksidacijos produktus ir priedus,- "deginimas" reiškianaudotų alyvų kaip kuro naudojimą, atitinkamai utilizuojant pagamintą šilumą,- "surinkimas" reiškiavisokią veiklą, kai naudotos alyvos iš jų savininkų pergabenamos į tokias alyvas šalinančias įmones.2 straipsnisNepažeisdamos Direktyvos 78/319/EEB [5] nuostatų, valstybės narės imasi būtinų priemonių, kad naudotos alyvos būtų surenkamos ir šalinamos, užtikrinant, jog bus išvengta galimos žalos žmonėms ir aplinkai.3 straipsnis1. Kai leidžia techninės, ekonominės ir organizacinės sąlygos, valstybės narės imasi būtinų priemonių, kad būtų teikiama pirmenybė naudotų alyvų regeneravimui.2. Kai naudotos alyvos nėra regeneruojamos dėl 1 dalyje minėtų sąlygų, valstybės narės imasi būtinų priemonių, kad naudotos alyvos būtų deginamos aplinkai nekenksmingomis sąlygomis pagal šios direktyvos nuostatas, jei toks deginimas yra techniniu, ekonominiu ir organizaciniu požiūriu įmanomas.3. Kai naudotos alyvos nėra nei regeneruojamos, nei deginamos dėl 1 ir 2 dalyse minėtų sąlygų, valstybės narės imasi būtinų priemonių užtikrinti jų saugų sunaikinimą arba jų kontroliuojamą saugojimą ar suvertimą.4 straipsnisValstybės narės imasi būtinų priemonių užtikrinti, kad būtų draudžiama:a) naudotas alyvas išleisti į vidaus paviršinius vandenis, požeminius vandenis, teritorinius jūros vandenis ir drenavimo sistemas;b) saugoti ir (arba) išleisti kenksmingas dirvožemiui naudotas alyvas ir nekontroliuojamai išpilti naudotų alyvų perdirbimo liekanas;c) perdirbti naudotas alyvas keliant oro taršą, didesnę už nustatytą.5 straipsnis1. Siekdamos šios direktyvos tikslų ir nepažeisdamos 2 straipsnio nuostatų, valstybės narės vykdo visuomenės informavimo ir skatinimo kampanijas, siekiančias užtikrinti, kad naudotos alyvos būtų tinkamai saugomos ir kuo geriau surenkamos.2. Kai 2, 3 ir 4 straipsniuose apibrėžtų tikslų negalima kitaip pasiekti, valstybės narės imasi būtinų priemonių užtikrinti, kad viena ar daugiau įmonių užsiimtų joms pristatomų naudotų alyvų surinkimu ir (arba) šalinimu, jei įmanoma, kompetentingos institucijos paskirtoje teritorijoje.3. Siekdamos 2 ir 4 straipsniuose apibrėžtų tikslų, valstybės narės gali nuspręsti skirstyti naudotas alyvas pagal 3 straipsnyje išvardytas perdirbimo rūšis. Šiuo tikslu jos gali nustatyti atitinkamus patikrinimus.4. Siekiant, kad būtų vykdomos priemonės, numatytos 4 straipsnyje, naudotas alyvas surenkančios įmonės turi būti registruojamos ir kompetentingų nacionalinių institucijų atitinkamai prižiūrimos, galbūt nustatant ir leidimų sistemą.6 straipsnis1. Norint užtikrinti, kad būtų laikomasi 4 straipsnyje minėtų reikalavimų, naudotas alyvas šalinančios įmonės privalo gauti leidimą. Jei reikia, šis leidimas išduodamas, apžiūrėjus įrenginius.2. Nepažeidžiant kitų, nei šioje direktyvoje numatyti, nacionalinių ir Bendrijos nuostatų reikalavimų, leidimas gali būti išduotas įmonėms, kurios regeneruoja naudotas alyvas ar naudoja jas kaip kurą, tik tuomet jei kompetentinga institucija įsitikina, kad yra imtasi visų atitinkamų aplinkos ir sveikatos apsaugos priemonių ir kad naudojama geriausia prieinama ir ne per daug brangi technologija.7 straipsnisKai naudotos alyvos yra regeneruojamos, valstybės narės imasi būtinų priemonių užtikrinti, kad:a) regeneravimo įmonės eksploatavimas nepakenktų aplinkai.Šiuo tikslu valstybės narės užtikrina, kad visa rizika, susijusi su regeneravimo liekanų kiekiais ir jų toksiškumu ir pavojingumu, bus sumažinta iki minimumo ir kad liekanos bus šalinamos pagal Direktyvos 75/319/EEB 9 straipsnį;b) bazinės alyvos, gautos regeneruojant, netaptų toksiškomis ir pavojingomis atliekomis, kaip apibrėžta Direktyvos 78/319/EEB 1 straipsnio b punkte, ir jose esamų polichlorintų bifenilų bei polichlorintų terfenilų (PCB/PCT) koncentracija nebus didesnė už 10 straipsnyje nustatytas ribas.Apie tokias priemones valstybės narės informuoja Komisiją. Remdamasi šia informacija, Komisija per penkerius metus nuo šios direktyvos pranešimo, pateikia Tarybai ataskaitą, jei reikia, kartu su pasiūlymais.8 straipsnis1. Nepažeisdamos Direktyvos 84/360/EEB [6] ir šios direktyvos 3 straipsnio 1 dalies, kai naudotos alyvos yra naudojamos kaip kuras, valstybės narės imasi visų būtinų priemonių užtikrinti, kad įmonės savo veikla smarkiai nedidintų oro taršos, ypač išleisdamos į orą priede išvardytas medžiagas. Šiuo tikslu:a) valstybės narės įsitikina, kad deginant alyvas įmonėse su 3 MW ar didesniu šilumos našumu, paremtu mažesniąja šilumos verte (MŠV), bus laikomasi priede nurodytų išleidžiamų teršalų ribinės vertės.Valstybės narės gali bet kada nustatyti griežtesnes ribines vertes už nurodytąsias priede. Jos taip pat gali nustatyti kitas ribines vertes ir parametrus nei priede nurodytos ribinės vertės ir parametrai;b) valstybės narės imasi priemonių, kurios, jų manymu, yra būtinos užtikrinti, kad naudotų alyvų deginimas įmonėse su mažesniu už 3 MW šilumos našumu, paremtu mažesniąja šilumos verte (MŠV), būtų tinkamai kontroliuojamas.Apie tokias priemones jos informuoja Komisiją. Remdamasi šia informacija, Komisija per penkerius metus nuo šios direktyvos pranešimo pateikia Tarybai ataskaitą, jei reikia, kartu su atitinkamais pasiūlymais.2. Valstybės narės, be to, užtikrina, kad:a) naudotų alyvų deginimo liekanos būtų šalinamos pagal Direktyvos 78/319/EEB 9 straipsnį;b) iš naudotos alyvos, kurios yra naudojamos kurui, neišsiskirtų toksiškų ir pavojingų atliekų, kaip apibrėžta Direktyvos 78/319/EEB 1 straipsnio b punkte, ir jose PCB/PCT koncentracija nebūtų didesnė kaip 50 ppm.3. Priklausomai nuo techninių įmonės charakteristikų, priede nurodytas ribines vertes galima išlaikyti ir atitinkama teršalų koncentracijos naudotose alyvose arba naudotų alyvų ir kitokio kuro mišiniuose, skirtuose deginti, kontrolės sistema.Kai priede išvardyti įmonių išleidžiami teršalai gali susidaryti papildomai ir iš deginamų produktų, valstybės narės turi kontroliuoti, kad tokių teršalų, susidarančių deginant naudotas alyvas, dalis neviršytų priede nustatytų ribinių verčių."2. 7 straipsnis tampa 9 straipsniu.3. 8 ir 9 straipsniai išbraukiami.4. Įterpiamas toks naujas 10 straipsnis:"10 straipsnis1. Rinkdami ar saugodami naudotas alyvas, jų turėtojai ar surinkėjai neturi jų maišyti nei su PCB ar PCT, kaip apibrėžta Direktyvoje 76/403/EEB [7], nei su toksiškomis ir pavojingomis atliekomis, kaip apibrėžta Direktyvoje 78/319/EEB.2. Išskyrus 3 dalyje numatytus atvejus, Direktyvos 76/403/EEB nuostatos turi būti taikomos naudotoms alyvoms, turinčioms daugiau kaip 50 ppm PCB/PCT.Be to, valstybės narės imasi būtinų specialių techninių priemonių, kad naudotos alyvos, turinčios PCB/PCT, būtų šalinamos, užtikrinant, kad nebus pakenkta žmonėms ir aplinkai.3. Galima leisti naudotas alyvas, turinčias PCB/PCT, regeneruoti, jei regeneravimo procesu PCB/PCT bus suardyti arba sumažinti tiek, kad regeneruotose alyvose PCB/PCT kiekis nebūtų didesnis už maksimalią ribą, kuri niekuomet negali būti didesnė kaip 50 ppm.4. Pamatinį matavimo metodą PCB/PCT kiekiui naudotose alyvose nustatyti nurodo Komisija, pasikonsultavusi su Derinimo su technikos pažanga komitetu, įsteigtu pagal Direktyvos 78/319/EEB 18 straipsnį.5. Naudotos alyvos, užterštos medžiagomis, priskiriamomis toksiškoms ir pavojingoms, kaip nurodyta Direktyvos 78/319/EEB 1 straipsnio b punkte, yra šalinamos pagal tos direktyvos nuostatas."5. 10 straipsnis tampa 11 straipsniu.6. 11 straipsnis tampa 12 straipsniu ir pakeičiamas taip:"12 straipsnisĮmonės, surenkančios, laikančios ir (arba) šalinančios naudotas alyvas, privalo kompetentingoms institucijoms prašant suteikti joms visokią informaciją apie naudotų alyvų ir jų liekanų surinkimą ir (arba) šalinimą."7. 12 straipsnis tampa 13 straipsniu ir pakeičiamas taip:"13 straipsnis1. Valstybės narės reguliariai tikrina 6 straipsnyje minimas įmones, ypač domisi, kaip jos laikosi leidimuose nurodytų sąlygų.2. Kompetentingosios institucijos nagrinėja technikos plėtros ir (arba) aplinkos kitimo tendencijas ir prireikus atitinkamai peržiūri įmonėms išduotus leidimus pagal šią direktyvą."8. 13 ir 14 straipsniai tampa atitinkamai 14 ir 15 straipsniais.9. Pridedamas toks naujas 16 straipsnis:"16 straipsnisLaikydamosi Sutarties nuostatų, aplinkai apsaugoti valstybės narės gali imtis griežtesnių priemonių negu numatytos šioje direktyvoje.Pagal tas pačias nuostatas tokios priemonės be kita ko gali apimti ir draudimą deginti naudotas alyvas."10. 15 ir 16 straipsniai tampa atitinkamai 17 ir 18 straipsniais.11. Prie šios direktyvos pridedamas priedas.2 straipsnisValstybės narės imasi būtinų priemonių, kurios, įsigaliojusios iki 1990 m. sausio 1 d., įgyvendina šią direktyvą, ir apie jas nedelsdamos praneša Komisijai.3 straipsnisDirektyvos 75/439/EEB 6 straipsnyje minimoms įmonėms, egzistavusioms pranešimo apie šią direktyvą metu, valstybių narių pagal šią direktyvą priimtos priemonės gali būti taikomos laipsniškai septynerius metus nuo minėto pranešimo [8].4 straipsnisValstybės narės pateikia Komisijai šios direktyvos taikymo srityje priimtų pagrindinių nacionalinės teisės nuostatų tekstus.5 straipsnisŠi direktyva skirta valstybėms narėms.Priimta Briuselyje, 1986 m. gruodžio 22 d.Tarybos varduPirmininkasG. Shaw[1] OL C 58, 1985 3 6, p. 3.[2] OL C 255, 1986 10 13, p. 269.[3] OL C 330, 1985 12 20, p. 32.[4] OL L 194, 1975 7 25, p. 23.[5] OL L 84, 1973 3 31, p. 43.[6] OL L 188, 1984 7 16, p. 10.[7] OL L 108, 1976 4 26, p. 41.[8] Apie šią direktyvą valstybėms narėms buvo pranešta 1987 m. sausio 13 d.--------------------------------------------------PRIEDASTam tikrų medžiagų [1], išmetamų deginant naudotas alyvas įmonėse, kurių šilumos našumas – 3 MW (MŠV) ar daugiau, ribinės vertėsTeršalas | Ribinė vertė mg/Nm3 || | |Cd | 0,5 |Ni | 1 || arba | arba | |Cr | 1,5 | Cr | 5 |Cu | Cu |V | V |Pb | 5 | Pb |Cl | 100 |F | 5 |SO2 | – |Dulkės (Iš viso) | – |--------------------------------------------------